www.koneisto.com txo!? www.koneisto.com idatzi eta... rrrrrrrrrrrrrr... eskuak ordenadorearen soinua jaisteko mugimendua eginen du seguruenik, soinu errepikakor eta desatsegin bat agertuko zaizu enter hitza klika dezazun zain webgunean sartzeko, eta jada, sarreratik bertatik, gorri koloreak gure bidea markatuko digula adierazten zaigu.\nGure aurrean grafiko kaotikoa, enter hitza hainbat alditan errepikatua, moztua; eta atzean HTMLa agerian uzten badu, kodea azalduko zaigu, metalengoaia?\nInterneten sortutako hainbat kontzepturekin jokoak egiten ditu webgune honek. Hasieratik ikusten den moduan, soinuak berebiziko garrantzia dauka webgune honetan eta gure mugimendu guztiak horrekin lagunduak izanen dira, musika elektronikoaren jaialdi baten webgunean bageunde bezala. Hala ere, ez da musika laguntzen gaituena, baizik eta soinua, era guztietako eta apropos kokatutako soinu elektronikoak, telebista eta bestelako elektrogailuetan egunero entzuten ditugun soinuak. Hau dena ezinezkoa litzateke, flash bitartez egina egongo ez balitz; flash teknologiak ematen dizkigun baliabideen agertokia baita webgunea.\nTira, joan gaitezen aurrera: enter klikatu eta lauki batean menu eta paisaia txukun eta garbia agertu zaigu; soinua? telebista seinalerik gabe geratzen denekoa.\nOngi, goazen lasai: menuko hitzetako bat klikatu eta loader bitxi bat agertu zaigu guzti honen gainean; arruntena beste orrialde batera aldatzea izanen litzateke (nahiz eta, flashetan gaudenez, orrialde esan baino eszena esan beharko genukeen, jada ez baita orrialdeez antolatzen, flashez baizik). Kargatuta dagoenean, olatu gorri bat bailitz, azpitik etorri eta den-denaren gainera orbain gorria dator gorantza, eta atzean zirriborraturik, marearen antzera era guztietako zikinkeriak utziz, menuan eskatua genuen eduki berria.\nEdukien artean bi berritasun garrantzitsu aurkituko dituzu. Batetik, webguneak informazio guztia paisaia berdinean eskaintzen dizu, olatuaren poderioz eta honek uzten duen arrastoen arabera aukera ezberdinak emanda. Bestetik, paisaiak ez dauka neurri arrunta, ez horixe, hasieratik irakur baitezakegu (hizki txikitan) webgunea 800x2800 pixelendako optimizatuta dagoela; beraz, parentesi artean, ezker-eskuin joateko scroll barra erabiltzeko gonbita eginen dizu.\nEdukia argi agertzen duen arren, behin eta berriro olatu gorriak marrazkitxo txiki eta orbain gorriez bete digu pantaila, batzuk animatuak beste batzuk ezin pixelatuagoak, baina denak koherentzia bitxi batez, forma organiko eta geometrikoak nahasiz. Horrek ikuslea nahas dezakeela badirudi ere, argitzeko eta datu guztiak hobeto mailakatzeko balio du.\nWebguneak sorpresak dakartza nabigatzen goazen heinean. Ez dago soberan handik eta hemendik safarian jardutea.\nHarrigarriena? Hau dena ematen duela urte bete baino gutxiagoko bizitza izanen duen webgune batek.\nNire ustez? Abangoardia. Abangoardia erabilgarria. Zer gehiago behar duzu?\nKoneistoko mutilek 2000 urteko festibalerako prestatu zuten webgunean, jada aurreratzen ziguten flash teknologiak ematen dituen posibilitateak anitz ongi ezagutzen zituztela, eta aurtengoaren oso modu ezberdinduaz. Hauxe aurtengoan kokatua dute linkaren bidez ikusi dezakezue edo bestela horretaz paso eta zuzenean http://www.koneisto.com/flash.html idatzi zeuen nabigatzailetan.\nKoneistoko webgunearen egiletariko baten webgunean flashez eginiko beste bitxi bat aurkitu dezakegu: RPSONC edo Phunkiewsky rabinoaren komunikazio berrien eskola. Lehenbizi webgunetik begirada bat ematea gomendatzen dizuet. Edo joan zaitezte bestela zuzenean: http://ameba.lpt.fi/~tsuviala/rpsonc.html-era eta gozatu.


[o] 1947 / 1968\nBarnean aldizkako prentsaren, meteorologiaren, irrati fusioaren eta liburutegien mugimenduaren inguruko estatistikak daude. Gipuzkoan argitaratutako egunkarien, aldizkarien eta memorialen zerrenda nominalak aurki daitezke. Halaber, aldizkako prentsaren estatistika eta haren buletinak (galdetegiak) egiteko korrespondentzia dago.\nMeteorologiari dagokionez, Igeldoko meteorologia-zentroak jasotako meteorologia-behaketen hiru hilean behingo eta urteko laburpenak gordetzen dira. Datu horiek biltzea ezinbestekoa zen nekazaritza, nabigazioa eta beste jarduera batzuk zer baldintzatan egiten ziren jakiteko.\nIrrati fusioari dagokionez, irrati fusioko estatistiken galdetegiak eta irrati-hargailuen zerrendak daude, markaren eta lanpara kopuruaren arabera sailkatuta.\nEta liburutegien mugimenduari dagokionez, obra eta irakurleen hiruhileko eta urteko laburpenak kontsulta daitezke. Baita liburu dendetan saldutako obren zerrendak ere. Izan ere, Gipuzkoako hiriburuko eta udalerrietako liburutegietako obren eta irakurleen mugimenduak hartzen baititu.\nLiburutegi : Gaia\nIrrati : Gaia\nIrrati-programa : Gaia\nPrentsa : Gaia\nDatu klimatologikoak : Gaia\nEX Kultura- maila eta ekipamenduen inkesta betetzeko metatze-espedientea. 1968\nEX Kultura-estatistiken espediente orokorra. 1947 / 1950\nEX Kultura-estatistiken espediente orokorra. 1947 / 1949\nEX Kultura-estatistiken espediente orokorra. 1950 / 1954\nEX Kultura-estatistiken espediente orokorraren dokumentazio osagarria. 1950 / 1954


Lehen sektorea (Jarduerak (ABELTZAINTZA, ARRANTZA, NEKAZARITZA, baso… Coggle\nLehen sektorea (Jarduerak (ABELTZAINTZA, ARRANTZA, NEKAZARITZA, baso…\nEUROPAN:- 1 sektorearen barruan lanpostu gehien ematen duen jarduera.- Oso garatua:laborantza prozedura modernoak eta nekazaritza-lanak errazteko makinak.- Bi eremu handi:1 - Europako Ordoki Handia eta Errusia. 2 - Mediterraneo arroa.\nESPAINIAN: - 2 mota:1 - Lehorreko laborantzak. -Zerealak mahatsondoa eta olibondoa. - Gaztela -Mantxan,Gaztela eta Leonen eta andaluzian. 2 - Laborantza ureztatuak: - %20 - Fruta,arroza eta barazkiak. - Valentziako Erkidegoa,Murtziako Eskualdean eta Andaluzian.\nEUSKADIKO:Arabako Lautadan lehorreko nekazaritza:garia,garagarra,erremolatxa eta patata.Arabako Errioxan,mahatsondoak eta olibondoak eta iparraldean,fruituak et barazkiak.\nESPAINIA:Kataluinian eta Aragoin:Txerri aziendak eta Extremaduran,Gaztela eta Leonen eta Gaztela-Mantxan nagusitzen dira.\nEUSKADI:Behi eta txerri aziendak nagusiki.Bertoko arraza:ardi latxa.Ahuntz eta txerri - aziendak ---> 2.Mailakoak\nEUROPAN:1 sektorearen barruan lanpostu gehien ematen duen 2. jarduera.2 mota: 1 Intentsiboa Iparraldeko eta erdialdeko herrialdeetan. Behiak,ardiak eta txerriak. 2 Estentsiboa:Mediterraneoaren arroan.Behi aziendak eta ardi aziendak.\nESPAINIAN:Arrantzaren arloan,Espainia Europako herrialde garrantzitsuenetakoa ez ezik,munduko garrantzitsuenetako ere bada.2 mota:1-Baxurako arrantza,ontzi txikietan eta kostaldetik hurbil egiten dena.2-Itsas zabaleko arrantza,itsasoanaldi luzeak egin ditzaketen faktoria-ontzi handiekin egiten dena.\nEUSKADIN:Basurakoa edo kostaldekoa da, baina alturako arrantza ere egiten da.\nEUROPAN:Azken urteotan,arrantzaren jarduera murriztu egin da bertako kalak agortu egin direlako.Europako itsasontziek beste kontinentebatzuetako itsasontzietan eta ozeanoetan egin dezaketa arrantza eta Europa,arrantzari dagokionez hirugarren potentzia da.\nEuropako iparraldeko herrialdeetan egiten da.\nIkatza, burdina, petroleoa eta gasa dituzte.\nProduktuak zuzenean naturatik eskuratzea.\nEU - %5 ES - %4 EUS-%2


Baga Biga: Tuentik partekatu botoia du jada\nSare sozialak orain ezarri du eta eitb.com-eko eduki guztiek jarri dute dagoeneko, eta aukera hau eskaintzen duen lehenengo webguneetariko bat da.\nTuentik edozein webgunean edukiak konpartitzeko bere botoia ezarri du dagoeneko. Eta eitb.com izan da lehenengoetako bat botoi hori jartzen. Espainian sortu zen sare sozial hau eta 8 milioi pertsona bildu ditu, batez ere gazteak.\nBerez, ikusgai daukazue albiste honetan, titularraren azpian. Facebooken "Ezagutzera eman" eta Twitterren "Retweet" botoien ondoan daude Tuentiren logotipoa eta "Partekatu" botoia.\nTuentiko erabiltzaileek botoian klik egiten dutenean, bere egoera eguneratzea uzten dien webgunea irekiko zaie eta bere lagunei partekatu nahi dien edukia komentatuko die.\nOrain arte, Tuentiren erabiltzaileak bere egoera eguneratzen zuenean, esteka barne, sistemak, erabil daitezkeen 140 karaktereetatik, aipatutako webgunearen helbideak (url) zituen karaktereak "gutxiagotzen" zizkion. Gainera, segurtasun arrazoiak direla eta, url-en laburketen erabilera mugatu zituen komunitatea babesteko.\nBotoi berri honekin esteka bat konpartitu daiteke eta Egoera eguneratzeko dauden 140 karaktereak erabiltzeko aukera ere badago; lagunei zerbait interesgarria dela esan eta informazio hori konpartitu ere egin daiteke.\nBesteak beste, Bilboko EiTBko egoitzan ospatu zen Nonick 2010 ekitaldian Zaryn Dentzel sortzailearen parte-hartzeak eta Tuentin sortutako Gaztearen orrialde ofizialak, eitb.com eta Tuentiren arteko lankidetza ona izatea eragin du azken hilabeteotan. Lankidetza hau mantendu egingo da laster izango dituen hobekuntza ezberdin eta jarraituak eta berrikuntzak direla eta.


Jaurlaritzaren erabakia eta gero, Urnietako Udalak neurri berriak iragarri ditu - Urnieta - Aiurri.eus\nJaurlaritzaren erabakia eta gero, Urnietako Udalak neurri berriak iragarri ditu\nAiurri 2020-03-13 13:26\n“Koronabirus kasuen gorakadaren aurrean, eta Eusko Jaurlaritzak neurriak iragarri ondoren, Urnietako Udalak honako neurri hauek hartu ditu datozen 15 egunetarako, pertsonen gehiegizko kontzentrazioa saihesteko eta, horrela, birusaren hedapena minimizatzeko”.\nUdal zerbitzu eta jarduera hauek bertan behera utzi dira. Era berean, Udalaren jabetzakoak diren espazioetan ekintzak gauzatzen dituzten elkarte, talde eta bestelako eragileek haien jarduna etetea erabaki du Udalak.\nUdaletik ematen diren ikastaro guztiak\nIkasketa gela zerbitzua\nAdinekoen Udal Eguneko Zerbitzua\nGarraio egokitua: Bidez Bide eta Atera\nEtenaldia Udalaren jabetzakoak diren egoitzatan:\nSarobeko konpainiak: Aukeran dantza taldea, Egape dantza taldea, Aurrera Gure Ametsa dantza taldea, Antzerki taldea, Bertso eskola.\nLekaio: Eskulan ikastaroak, Anabas taldea, Txanbolin txistulari banda.\nEkitaldiak bertan behera\nBertan behera utzi dira gaur ospatzekoa zen ipuin kontaketa, igande honetan Saroben emititzekoa zen pelikula, hilaren 26an Urnietara bizitzera etorri diren pertsonei egitekoa zen ongi etorri saioa, Xoxoka Motor kirol klubek 29rako antolatua zuen slaloma eta egun horretan eskaintzekoa zen “Aioko” familia ikuskizuna.\nIrekita egongo da ohiko ordutegian, 7:30-14:30, baina beharrezkoa bada bakarrik joatea gomendatzen da udaletxera.\nJende pilaketak ematen diren espazio pribatuetako arduradueni (jatetxe, taberna, elkarte akademia…) arduraz jokatzeko deia luzatzen zaie.


Taldearen aurkezpena - Shandong Lanbeisite Hezkuntza Ekipamenduen Taldea Co., Ltd.\nLONBEST Group 2005ean sortu zen eta NEEQ-en (National Equities Exchange and Cotations) zerrendatu zuen 832730 stock kodearekin 2015ean. Egoitza nagusia Jinan, Txinan dago.\nIrakaskuntzarako ekipo adimentsu ekologikoak garatzen dituen teknologia handiko enpresa gara. Hautsik, ingurumen, idazketa adimentsu eta hezkuntza ekipamendu eta hezkuntza ekipamendu guztietara ekartzeko konpromisoa hartu du familia, ikastetxe eta erakunde guztietan.\nGaur egun, 400 langile, 28 probintziako funtzionamendu eta mantentze zentro baino gehiago ditugu, salmentarako sarea daukate Txinan 31 probintziatan, baita mundu osoko hamar herrialde eta eskualde baino gehiago ere.\nHautsik gabeko tailerrak eraiki genituen 2016an LCD Writing Board ekoizteko, hautsik gabeko idazketaren aro berria sortuz. Produktuen garapen eta ekoizpen indartsuak oinarri sendoak ditu etorkizuneko hazkuntzarako.\n2018an, Taldeak 30 milioi dolar inbertitu zituen Jinan, Shandong probintziako Jibei garapen eremuan fabrika bat eraikitzeko. Proiektuak 66.700 metro koadro inguruko azalera du.\nKalitatea; Zerbitzua; Berrikuntza\nLONBEST Taldea negozioaren filosofiari atxikita egon da beti "Quality First" sortu zenetik. Produktu lehiakorrak eskaintzen ditugu QC talde bat eraikiz, kalitatea ikuskatzeko prozedura hobetzeko, kalitatearen kudeaketa indartzeko eta gainbegiratzea ezartzeko.\nLONBEST-ek bezeroen eskaera zerbitzutzat hartu du beti. Ehunka langile ari dira zerbitzu profesionala eskaintzen estandar bateratua eta zerbitzuaren kalitate egonkorra. Bien bitartean, kudeaketa sistema zorrotzak eta ebaluazio metodoak arautzen dira zerbitzu profesionala, puntuala eta eraginkortasun handiko zerbitzua eskaintzeko.\nI + G taldeak modu independentean garatu du ekoizpen ekipamendu asko. Produktuek hainbat asmakizun patente lortu dituzte, etxean eta atzerrian hezkuntza ekipoen arloan hutsune ugari betetzen dituztenak.\nHelburua banku-markak duen enpresarik baliotsuena, errespetatuena eta sozialki arduratsuena izatea da.\nBezeroen eskaera berrikuntzaren motor gisa hartzen jarraituko dugu, teknologiaren ikerketarako eta garapenerako inbertsioak handitzen jarraituko dugu, eta familia hezkuntzarako, eskola irakaskuntzarako eta negozio enpresetarako produktu lehiakorrak, ingurumenekoak eta osasuntsuak eskaintzen jarraituko dugu, bezeroentzako balioa sortuz eta bihurtu azken produktuen hornitzaile eta zerbitzu hornitzaile baliotsuena ingurumena zaintzeko hezkuntza adimendunaren idazketan. Irekitasunaren, lankidetzaren eta irabazi-irabazi emaitzen balio kontzeptua defendatzen dugu. Prest gaude bazkideekin lankidetzan aritzeko berritzeko eta elkarrekin lan egiteko balio industriala zabaltzeko, industriaren garapen bertutetsua sustatzeko eta aurrerapen soziala sustatzeko.\nZerbitzatu hezkuntza, mesede egin etorkizunari\nHamarkada bat baino gehiagoko garapen azkarra eta egonkorra izan ondoren, LONBEST 2015ean NEEQ merkatuan zerrendatu zen, eta 2016an "100 enpresa onenen artean marka berritzaileetako bat" izan zen. LONBEST merkatuan liderra da LCD idazketaren arloetan. taula eta eskola ekipamendua. Etorkizunean, marketin plataforma zabala sortuko dugu merkatu globalaren garapenean oinarrituta. Talentu nabarmenak eta teknologia aurreratuak sartuko dira. Langileen ongizatea hobetuz eta gizarte erantzukizun gehiago hartuz eta hezkuntza sektorean eta idazmahaietan arloetan ekarpenak eginez garapeneko enpresa osatua ezartzea dugu helburu.


Hik Hasi aldizkaria - Wikipedia, entziklopedia askea.\nHik Hasi aldizkaria pedagogiaren inguruko euskal aldizkari bakarra da. Euskara hutsez argitaratzen da. Argitalpenarekin batera urtero jardunaldiak eta mota desberdinetako aktibitateak sortzen ditu. 1995ean sortu zuen irakasle talde zabal batek, euskal hezkuntzari buruzko informazio, eztabaida eta elkargunerako bitarteko izan nahian. Besteak beste, irakasle haien artean zeuden Joxe Mari Auzmendi eta Lore Erriondo. Hik Hasik ezaugarri hauek hartu zituen abiapuntutzat: euskalduna, nazionala, hezkuntza komunitateko partaide guztiena, baterakoia, irekia, plurala eta independentea.\nHik Hasi: euskal heziketarako aldizkaria\nPedagogia eta eskola\n4 € alea / 50 € urteko harpidetza\nJoxe Mari Auzmendi, Ainhoa Azpiroz, Ainara Gorostitzu, Arantxa Urbe\nArgiaren egoitzako bulego txikian egin zituzten lehen urteak. Hasiera hartan inork gutxik sinesten zuen euskaraz hezkuntza aldizkari bat egin zitekeenik, baina Joxe Mari Auzmendik hasiera-hasieratik transmititzen zuen grinak, pasioak, baikortasunak eta ilusioak erakarri zuen taldeak aldizkariaren 0 alea argitaratu zuen 1995ko maiatzean, eta 2020an 25 urte bete zituen aldizkariak.\nHilabetekaria da. Baita zenbait urtetan "Euskal Herriko Baliabide Pedagogikoen Gida" ere argitaratu izan dute.\n1 Topaketa pedagogikoak\n2 Aldizkariarekin kontaktua\n3 Diskoak, pelikulak eta argitalpenak\nAldizkariaren egitasmo pedagogikoaren inguruan dabilen taldeak "Udako Topaketa Pedagogikoak" antolatu izan ditu 2000. urtetik urtero, uztailaren hasieran, Donostian eta Bilbon, hiru egunez. Topaketak euskaraz egiten dira eta bertan jorratzen diren gaiak oso desberdinak dira: metodologiak maila desberdinei begira, ikasleekin aritzeko teknikak, psikologia, esperientzien trukaketa...\nHelbidea: Errekalde hiribidea, 59 / Aguila eraikina, 1 · 20018 Donostia (Gipuzkoa) Telefonoa: 943 371 408 / E-posta: hikhasi@hikhasi.com\nDiskoak, pelikulak eta argitalpenakAldatu\nHaur jolasen abestiak, 1997\nHaur jolasen abestiak II, 1998\nTxirulaz II, 1999\nZatoz jolastera, 2000\nKukurruku, zer diozu?, 2002\nHaur jolasen abestiak III, 2002\nJolasen altxorra, 2002\nIlargiaren sekretua, 2004\n69 abesti jolasteko, 2008\n↑ Garcia Idiakez, Mikel. (2014-10-20). «Hik Hasi, 20 urte euskal hezkuntzaren topagune» Argia Noiz kontsultatua: 2020-05-16.\nIkas euskal pedagogia zerbitzua Iparraldean\nAzken aldaketa 21 otsaila 2021(e)an, 07:22(e)tan\nOrriaren azken aldaketa: 21 otsaila 2021, 07:22.


Amsterdamen ikasleen hezkuntza-eskubideak bermatu dira Siriar errefuxiatuei esker\nHerbehereetan krisi larria sortu da irakasleak agortzen ari direlako. Amsterdam eremu kaltetuenetariko bat da, eta azken hamarkadako hezkuntza-krisirik gogorrena izaten ari da. Egoerari erantzuna emate aldera, bertako udalak irakaskuntzan esperientzia duten funtzionarioak eta siriar errefuxiatuak…\nAmets finlandiar bat\nPISA txostenaren emaitzek egin zuten Finlandiako hezkuntza ospetsu, baina zenbakiez harago, nabarmena da badaukagula zer ikasi bost milioi eta erdi biztanle dituen herrialde hartatik, eta ez soilik hezkuntzan inbertitzen duten diru publikoa batez bestekoaren gainetik…\nSexismoa Balioetan oinarritutako hezkuntza demokratikoaren aldeko adierazpenean?\nHarrigarria da ikustea hezkuntzan, erdia baino gehiago emakumeak diren arloan, soilik gizonezkoentzat diren botere-guneak daudela, eta are harrigarriagoa da hori gertatzea aniztasunari, parte-hartzeari eta matxismoari buruz ari diren guneetan. Hala ere, hori gertatu da…\nLaguntza altruista: gizakien ezaugarria, umetatik.\nGizakiok laguntzeko prestutasuna izaten dugu, baita egindakoagatik onurarik lortzen ez dugunean ere edota laguntza behar duena ezezaguna denean ere. Laguntzeko aldez aurretiko joera hori horren berezia da, ezen teoria batzuek dioten gizakiengan soilik gertatzen dela….\nPaco Lunari egindako elkarrizketa, azken ebaluazio diagnostikoaren inguruan\nPaco Luna Arcos-ek bere azken tarte profesionala garatu du ISEI-IVEI-an, Didaktika-taldeko koordinatzaile. Bere funtzioen garapenean, Euskadiko Autonomia Erkidegoko ikasleen emaitzen bilakaera hurbiletik jarraitu du. Ikasle etorkinen emaitzetan arreta berezia jarri du, ADARRA-k antolatutako jardunaldi batzuetan…\nNerabezaro goiztiarrean… Lan kolaboratiboan, konpetitiboan edo indibidualean oinarritutako lorpenak?\nZer da eraginkorragoa? Dinamika kolaboratiboa, konpetitiboa ala bakarkako lana? Zerk sustatzen du ondoen ikasle guztien garapen akademiko eta soziala? Zerk sustatzen du goi-mailako arrazoiketa? Nola lortzen dira harreman onenak eta aberasgarrienak ikaskideen artean? Minesotako…\nIndarkeria 0 2018-09-21\nBigarren mailako sexu-jazarpena deuseztatu behar dugu sexu-jazarpena desagertarazteko\nSexu-jazarpena leku askotan gertatzen da, baina zailtasunak izaten ditugu haurren edo nerabeen artean antzemateko. Horrela, txikiak direnean, “umeen gauzak” balira bezala edo umekeriatzat hartzen dira; gero, nagusitzen doazenean, haien arteko jokotzat hartzen dira edo isiltasunaren…\nElkarrizketak mantentzearen onurak\nBeti izan dira besteekin elkarrizketan aritzea gustuko duten pertsonak; baina, orain arte, ez dugu jakin elkarrizketetan parte hartzea onuragarria izan daitekeela gure gogo-aldarterako eta, ondorioz, gure osasunerako. Uda honetan, Psychological Science aldizkariak Matthias Mehl-ek…\nZer esaten du ebidentzia zientifikoak ikaskuntza-estiloen teoriari buruz? 212 views\nNork hasi nahi du? 146 views\nSolasaldi Dialogikoen VII. Kongresua Bilbon. Berdintasuna kulturaren bidez 139 views\nIkasteko zailtasunak zein adimen-desgaitasuna duten pertsonekin memoria hobetzeko bideak 119 views\nGelan lantzeko baliabideak 112 views\nKaiera. Hezkuntzari buruz egunero 109 views\nZorionak, Kaiera! Egunkariaren lehenengo urteurrena 107 views\nIrakasleak nola handitu dezake ikasleen inplikazioa ikasgelan? 106 views\nSor Juana Inés de la Cruz ikas-komunitatea (Mexiko) Boluntariotza eta hezkuntzarekiko pasioa 89 views\nTxikitatik adostasunean hezten 86 views


EGUN ERO KANTUZ - Virginia Ihaben Oiartzun - Arrosa\nUltzamaldeko herritar desberdinak gonbidatzen ditugu ostiralero Esan Erran irratiko estudiora, Egun Ero Kantuz saiora. Haiek aukeratutako hamar kantuen bidez, haien bizitzen eta historiaren errepaso musikatua egiten dugu. Gaurkoan, Egillorko (Atetz) Virginia Ihaben Oiartzun izan da protagonista, aurtengo ikasturteko Atezko lehen gonbidatua, azkenean! Txikitatik bizi izan da Virginia Egillorren, eta Iruñean Gizarte Laneko ikasketak egin eta gero lanbide horretan dihardu. Hamar abestiko zerrenda anitza prestatu digu…. entzun eta gozatu!\nPosted in ESAN ERRANTagged #atetz #egillor #egun #ero #erran #esan #ihaben #irratia #kantuz #ultzamaldea #virginia


Diru publikoz sostengatutako Gizarte Ekimeneko zenbait ikastetxetako EEEk salatzen ditugu | LAB SINDIKATUA\nIrakaskuntza Gizarte ekimeneko ikastetxeak Diru publikoz sostengatutako Gizarte Ekimeneko zenbait ikastetxetako EEEk salatzen ditugu\nKoronabirusaren krisiaren kudeaketa dela, Eusko Jaurlaritzak izan duen inprobisazioa eta aurreikuspen faltaz gainera; orain, egoera aprobetxatuz, Gizarte Ekimeneko ikastetxe batzuetan egin nahi den diru publikoaren kudeaketa okerra ere salatzen du LABek.\nKoronabirusa dela eta, Hezkuntza Sailak aginduta, Gasteizko ikastetxeetan haur eskoletatik hasi eta EHUra arteko eskola-orduak bertan behera geratu dira. Egoera honen aurrean, Gizarte Ekimeneko Ikastetxe batzuetan, ikuspuntu pedagogikoaren aurretik eta ikuspuntu ekonomizista lehenetsiz, Emplegu Erregulazio Espedienteak (EEE) egin nahi dituzte 0-3ko zikloan.\nEskola-orduak bertan behera geratu badira ere, ikastetxeak, ordea, ez dira itxi eta langileak lanera joan behar dira zeregin pedagogikoak egitera: eskolako proiektuak landu, formakuntza-saioak, materialen prestaketa…\nBaina ikastetxe batzuetan, 15 eguneko ordu lektiboen etenaldi hau EEEak egiteko aprobetxatu nahi dutela salatu nahi dugu. Gizarte Ekimeneko Ikastetxeetan 0-3ko zikloa diru publikoarekin sostengatuta dago eta langileek prekarietatea jasan behar izateaz gain (lanaldi partzialak, soldata baxuak eta soldata-arrakala handia), orain enpresek EEEak egin nahi dizkiete langile hauek oraindik eta egoera babesgabe eta larriagoan utziz.\nHori dela eta, LAB sindikatuak Eusko Jaurlaritzari koronabirusaren gaiarekin arduraz jarduteko eta eraginkorrak diren neurriak hartzeko eskatzeaz gainera, langileekiko sentsibilitatez eta erantzunkizunez aritzeko eskatzen dio. Eta erantzunkizun horretatik Hezkuntza Departamentuari Erregulazio Espedienteak ez onartzea exijitzen diogu.


Irekia Eusko Jaurlaritza - Gobierno Vasco :: Ertzaintzak bi gazte atxilotu ditu, atzo arratsaldean eta gauean Tolosan egindako hainbat lapurreta eta eraso leporatuta\nErtzaintzak bi gazte atxilotu ditu, atzo…\nBeste bik ihes egitea lortu zuten, eta haien bila ari dira\nErtzainek 21 eta 22 urteko bi gizonezko atxilotu dituzte bart gauean Tolosan eta Anoetan, indarrez lapurreta egitea leporatuta. Biek, ustez, lau pertsonako talde bat osatzen dute, eta atzo arratsaldeko zortziak laurden gutxietatik gaur goizaldeko ordu biak laurden gutxietara bitartean hainbat lapurreta egin dituzte Tolosako saltokietan eta udal-bulegoetan. Beste bi pertsonak ihes egitea lortu dute, eta une hauetan haien bila ari dira.\nAtzo arratsaldeko zortziak laurden gutxi aldera, Tolosako Udaltzaingoaren bitartez Ertzaintzak jakin zuen bertako Nafarroa kaleko litxarreria-denda batean lau pertsonak gorabeheraren bat izan zutela jabeekin eta bertako langile bat lurrera bota zutela bultza eginda.\nHandik minutu batzuetara, arratsaldeko zortziak aldera, Ertzaintzari jakinarazi zioten beltzez jantzita zeuden eta aurpegia “buff” batekin estalita zuten hiru pertsona bertako ile-apaindegi baten barruan zeudela, negozioa itxita egonda, eta, agian, lapurretan ari zirela.\nErtzaintzaren patruila bat laster hurbildu zen adierazitako lekura, eta ordurako bertan zegoen Udaltzaingoaren dotazio bat. Horrela, agenteek egiaztatu zuten lapurrek sarrerako atea behartu zutela beira hautsita, eta bertan zeuden odol-arrastoek pentsarazi zieten haietakoren batek, agian, ebakia egin zuela. Ile apaindegian dena hankaz gora zegoen.\nGeroago, zortziak eta hogei aldera, Ertzaintzari jakinarazi zioten hiru pertsonak Tolosako Rondilla kaleko RENFEren geltokiko jagoleak jo zituztela, eta bertara trenbidetik oinez iritsi zirela. Berriemaileak hiru pertsona horien deskribapena ere eman zion, eta bat zetorren aurreko lapurretan inplikatuta zeuden pertsonenekin.\nGero, gaueko hamabiak laurden gutxi aldera, Ertzaintzak partikular baten abisua jaso zuen, Tolosako Rondilla kalean bertan dagoen eta udal-titularitatekoa den eta hainbat zerbitzu dituen eraikin bateko alarma aktibatu zela esanez. Bertara agertu ziren Ertzaintzaren eta Udaltzaingoaren patruilek egiaztatu zuten norbaitek leiho bat hautsi zuela eraikinean sartzeko. Barruan era guztietako objektuak zeuden nahastuta eta lurrean botata. Horrez gainera, lapurrak udaltzainek aldagela moduan erabiltzen duten geletako batean ere sartu ziren.\nGoizaldeko ordu biak hogei gutxi aldera, Tolosako aterpetxe batetik deitu zuten lau pertsona inguruan zokomiran eta, agian, aterpetxean lapurreta egiteko asmotan zebiltzala esanez.\nAdierazitako lekura hurbildu ziren Ertzaintzaren bi patruilek eraikinetik korrika irteteko asmotan zebilen pertsona bat atzeman zuten. Ate lerragarri bat eta leiho bat eta barruko beste bi ate behartuta zeudela eta barruan hainbat gauza nahastuta eta lurrean botata zeudela egiaztatu ondoren, ertzainek atxilotu egin zuten ustezko lapurra, indarrez lapurreta egitea leporatuta.\nAzkenik, goizaldeko lauak hamar gutxi aldera, partikular batek Ertzaintzari jakinarazi dio Anoetako industrialdera oinez zihoan pertsona bat odoletan zegoela. Bertara agertu diren bi patruilek geldiarazi dute susmagarria, eta Nafarroa kaleko litxarreria-dendako lapurretako baten deskribapenarekin neurri handi batean bat zetorrela egiaztatu dute. Bestalde, agenteei jakinarazi diete Rondilla kaleko udal-eraikinean egindako lapurretan ere inplikatuta egon zitekeela eta ile apaindegiko lapurretan egin ahal izan duela eskuan zuen ebakia. Horregatik guztiagatik, agenteek atxilotu egin dute indarrez lapurreta egitea leporatuta, eta ospitalera eraman dute zauriak sendatzera.\nUne hauetan ikerketa zabalik dago, batetik, gertakariak zehatz-mehatz egiaztatzeko eta atxilotuen ustezko inplikazioa ziurtatzeko, eta, bestetik, ihes egitea lortu duten beste bi pertsonak atxilotu ahal izateko.


Errenteriako etxebizitza-poligonoak aztergai - Tipi\nErrenteriako Udalak Udako Euskal Unibertsitatearen laguntzarekin esleitzen duen Koldo Mitxelena ikerketa bekari esker, Errenterian 1950-1980 urteen bitartean eraikitako auzoen inguruko ikerketa abiatu dugu taldeko Itsaso Larramendi, Maddi Texeiro eta Ane Abarrategik. Ikerketaren helburua zera da: Errenterian XX. mendeko industrializazioaren itzalpean eraikitako etxebizitza-auzoen ezaugarri urbanoen eta gaur-egungo eguneroko bizitza eta harreman komunitarioen garapenaren arteko harremana aztertzea da. Ezagutu nahi dugu garai horretan eraikitako etxebizitza-auzo ezberdinek ze oztopo azaltzen dituzten gaur egungo bizi moldeak garatzeko, zaintza lanetan eta auzo-harremanetan fokua jarriz; eta baita ze indargune eta aditu beharreko ezaugarri dituzten.\nZergatik garapenkeria garaiko etxe-poligonoak, eta zergatik zaintza lanak eta harreman komunitarioak?\nFeminismoak hirigintzari egiten dion ekarpenaren oinarrian dago azaleratzea, jakintza diziplina eta praxi oro bezala, hirigintza ere genero rolek zeharkatzen dutela. Baieztapen horren eragina estrukturala da, eta hainbat aspektutan islatzen da: emakumeek historian zehar disziplinari egindako ekarpenen errekonozimendu ezean; XIX. mende bukaeran hirigintza jakintza-diziplina bezala sortzean, intrintsikoki bere gain hartzen dituen ikuskera kapitalista eta patriarkalean; arkitekto-figura historikoki maskulinoan eta ondorioz, bizi-esperientzia horrek espazioen diseinuan duen eraginean; espazioaren neurketa-eredutzat hartutako gorputz ustezko unibertsal baina espezifikoan…\nHala ere, badago mugarri bereziki aipagarri bat: Mugimendu Modernoak 1933an sortutako Atenaseko Karta. Bertan, hirigintzak jarraitu beharreko hainbat gidalerro proposatzen ziren, II. Mundu Gerra ondoren hasi zirenak gorpuzten hirigintza errealean. Izan ere, gerra ondorengo hirien berreraikitze beharrak eta garai hartako “baby-boom”ak hiri-eremu berrien eraikitze masiboa ekarri zuen 1950-70 hamarkadetan.\nAtenaseko Kartaren edukiei genero ikuspegitik erreparatuz, funtzionalismoaren eta zonifikazioaren ideiak nabarmenduko ditugu. 77. puntuan zehazten da hirigintzak antolatu beharreko bizi-funtzioak 4 direla: habitatzea, soldatapeko-lanean jardutea, aisiaz gozatzea eta zirkulatzea. Nabarmena da bizi-esperientzia maskulinoan oinarritutako kategorizazioa dela hori, eta esparru erreproduktiboa ez dela inolaz ere aintzat hartzen. Horrez gain, 81. puntuan bizi funtzio horiek hiri-eremu espezifiko eta banatuetan antolatzeko beharra zehazten da, zonifikazioa deritzoguna. Bizitegi, lan eta aisaldi eremuak sortuko dira, mugikortasun-arteriez konektatuak.\n50. eta 70. hamarkadetan zehar eraikitako etxebizitza poligonoek interes berezia dute funtzionalismoaren pean eraikitako hiri-eremuen eta lan-erreproduktiboen behar espazialen arteko harremanean sakontzeko. Izan ere, Atenaseko Kartan jasotako irizpideak modu masiboan aplikatu ziren Europan 50. eta 70. hamarkadetako hazkundeetan; eta aldi berean, 60. hamarkadatik aurrera, irizpide horiek kritikatuak izaten hasi ziren. Paradoxikoa da nola garapenkeria garai horietan masiboki gorpuztuak izaten ari ziren IV. CIAM bilkuran adostutakoak, eta zalantzan jarriak izaten ari ziren aldi berean.\nFenomeno hori da Errenterian lurreratu eta aztertzen ari garena, herriaren mendebaldean eraikitako etxebizitza poligonoak aipatutako garapenkeriaren eta hazkunde ereduaren adibide argia baitira.\nAlaberga (1950), Galtzaraborda (1960), Beraun (1970) eta Kaputxinoak (1980) auzoetan jarriko dugu fokua. Auzo horiek etxebizitza hutsez osatutako eremu zonifikatu bezala sortu ziren; “lotarako hiriguneak” izango balira bezala, aintzat hartu gabe etxebizitzan eta bere inguruetan zaintza lanak gauzatzen direla egunero.\nGure ustez, interes berezia dauka mugimendu modernoaren ezaugarriak gorpuzten dituzten bizitegi eremu horiek egunerokotasunaren, lan erreproduktiboen eta harreman komunitarioen begiradatik aztertzea. Ikustea nola garatzen diren eguneroko bizitzako lan-ugalkorrak eta auzokideen arteko elkarbizitza, bizi funtzio horiek aintzat hartu gabe diseinatu diren inguru eraikian.


2017ko Lazarillo Sarietan parte hartzeko deialdia egin du OEPLIk, Espainiako Hezkuntza, Kultura eta Kirol Ministerioaren babesarekin. Sariketa honen helburua haur eta gazteei zuzendutako liburuen kalitatezko liburuen produkzioa bultzatzea da.\nEgun bi sail ditu lehiaketa honek: bata, Album Ilustratuarena; bestea, Literatur Sorkuntzarena. Aurten, 3.000 euroko saria izango da modalitate bakoitzean.\nLiteratur lanak aurkezteko epea uztailaren 15ean amaituko da. Ilustrazio lanak aurkezteko azken eguna, berriz, irailaren 30a izango da.\n2017ko bi kategorien eskakizunak\nLiteratur sorkuntzarako Lazarillo Sarietan aurten, Espainiako edozein hizkuntza ofizialetan idatziriko eta 12 urtetik gorako haurrei zuzendutako lanak onartuko dira. Lanak aurkezteko epea uztailaren 15ean amaituko da.\nAlbum Ilustratua 2017 Lazarillo Sarira aurrez argitaratzeko konpromisorik ez duen, argitaragabea den eta beste lehiaketetan saritua izan ez den proiektu baten maketa osoa aurkeztu behar da. Maketak testuz eta ilustrazioz osatua egon beharko du. Lanak aurkezteko epea irailaren 30ean amaituko da.\nEpaimahaiak 2017ko abenduan jakinaraziko du bere erabakia.


Uribe Kostako erromanikoa Aitxu eta Armandori esker – Egizu elkartea\nUribe Kostako erromanikoa Aitxu eta Armandori esker\nBakioko San Pelaio parrokia\nIgande goiza Sopelako euskara-elkarteko lagunekin eman genuen, Aitxu taldeko kideekin. Aurreko batean geologiarekin egin bezala, oraingo honetan ere gai monografiko bat aukeratu eta bisita gidatu ezin interesgarriagoa antolatu zuten: Uribe Kostako arkitektura erromanikoa. Artearen gainean ezer gutxi dakigunontzat izenburua potol samarra izan daiteke, baina Armando Llamosasen azalpen bikainei esker plazer hutsa izan zen.\nSopelan autobus txiki batean abiatu ginen 18 bat lagun, eta honako ibilbide hau egin genuen: Getxoko Andra Mari eliza, Barrikako Andra Mari eliza, Lemoizen Urizarreko Andra Mari eliza, Zumetzagako Mikel Deunaren ermita, eta Bakioko San Pelaio parrokia. Amaieran pintxo jana egin genuen Bakioko Kai tabernan. Primerako antolakuntza! Eskerrik asko Aitxuko lagunei eta Armandori berari.\nEskerrik asko, Aitxu taldeko lagunak!\nrozio2011-03-28T18:02:38+02:002011-03-28|agenda, egizu, irteerak, kultur jarduerak, kultura|0 Comments


Jendartearen eta jendarte-justiziaren aurkako aurrekontuak\nUPNren gobernuak 2014rako aurkeztu dituen aurrekontuek, krisiaren eta langabeziaren aurrean, ez dute austeritate eta murrizketa gehiago besterik proposatzen, eta, beraz, pobrezia latzagoa eta sufrimendu handiagoa jendartean.\nKrisi ekonomikoak benetako drama soziala eragin du Nafarroan. Langabezian dauden langileek, autonomoek eta hondoa jotako enpresari txikiek, beren etxeetatik kanporatutako milaka familiak, edo ordaindu ezin dutenez, aurtengo neguan etxeetan berokuntzarik izanen ez duten milaka familiak bizi duten drama soziala.\nEz dago politika koherente eta tinkorik ez langabeziaren ez pobreziaren aurka, ekonomia berrindartzeko politikak murrizten ari dira, funtsezko zerbitzu publikoak (osasuna, hezkuntza, menpekotasuna) eta babes sozialerako politikak ere murrizten ari dira.\nInbertsio publikoa (AHTren diru-xahuketa salbu) hutsaren hurrengoa da eta zergen arloan ez dago proposamenik.\nZerbitzu publikoetan eta jendarte politiketan murrizketa handiak ari dira egiten eta horiek funtsezko jendarte zerbitzuen kalitatean galerak eraginen dituzte, nahitaez.\nHezkuntza publikoko murrizketek bere horretan darraite, aurreko urteetako murrizketarik ez da eten,. Eskola publikoaren egoera gero eta larriagoa da, irakasle gutxiago, ikasle gehiago, ikastetxeak leporaino eta azpiegitura eskas eta hondatuak.\nLaburbilduz, UPNk politika neoliberal gehiago planteatzen du, berriz ere aurrekontu neoliberalak. Krisiaren hamar milaka biktimak, etsipen sakonagora daramatzaten aurrekontu eta politikak.


Uberan - Euskal Idazleen Elkartea - Joan Vinyoli idazlearen poemak\nJoan Vinyoli idazlearen poemak\nJoan Vinyoli poetaren lana ezagutzeko bi aukera arrantzatu nahi izan ditugu gaur: batetik, Aritz Galarragak armiarma.com-en eskutik zabaldu berri dituen hamar poemak, bestetik, haiek eta beste batzuk hartuta Celosamente Gordea irratsaioko kideek egin berri duten saio monografikoa.\nJoan Vinyoli Gerardo Markuleta-ren eskutik ezagutu ahal izan genuen euskaraz, 1997an Literatura Unibertsala bildumaren barruan. Vinyolirekin batera zetozen Josep Carner, Carles Riba, J.V. Foix, Joan Salvat Papasseit, Pere Quart (Joan Oliver), Salvador Spriu, Gabriel Ferrater eta Vicent Andres Estellés. hemen irakurri daiteke edizio hura osorik. 2014an berrargitaratu zuten liburua hitzaurre berria gehituta, eta guztiz zuzenduta.\nEskaintza hura osatu berri du Aritz Galarragak, armiarma.com-en plazaratutako hamar poemen bitartez. Honela aurkeztu ziguten emailua abenduko azken egunetan:\n1914ko uztailaren 3an Barcelonan jaioa, 2014an gogoratu da Joan Vinyoli poetaren mendeurrena. Carles Riba eta R.M. Rilkeren poetikaren jarraitzaile, errealitatean iltzatutako poesia existentzialista eta metafisiko baterantz egingo du, batik bat 1970eko hamarkadatik aurrera, 1984an zendu zen arte. 500etik gora poema argitaratu zituen, hona hemen haietako batzuk, Aritz Galarragak euskaratuak.\nAbiapuntu horietatik, Celosamente gordea Hala Bediko irratsaioan saio monografikoa osatu dute Manex Agirrek eta Gaizka Amondarainek, ohi duten bezain harribitxi eta eder:\nJoan Vinyoli Bartzelonan jaio zen XX. mendearen hasieran, eta bertan hil, mendearen amaieran. Bere hainbat poema euskaratu zituen Gerardo Markuletak, “Zenbait poema katalan” antologiarako. Beste hainbat ekarri ditu berriki, Aritz Galarragak.\nBiografia eta eraginak irakurri dizkiogu, baina ez dugu besterik gogoan: mediterraneo apur bat behar dugula une honetan. Eguzki-galdatan dauden arratsalde amaigabeak, gonbidapen jarraikor bat den itsaso luze bat. Narras datorren ezinegon bat, kezka nekatu bat, lastozkoa, itzalpean. Hor doa aukeraketa bat, celosamente gordea.


Harrera beroa Izaro Andresi Sormenetiken - Galtzaundi Euskara Taldea\nJendetza elkartu da Oria ibaiaren bazterrean Sormenetiken seigarren saioan. Izaro Andres musikari mallabitarra izan da protagonista elkarrizketan. Miriam Arandia kazetariak gidatu du saioa eta berarekin batera parte hartu dute Xabi Zeberio eta Garazi Esnaola eskualdeko musikariak. Zeberiok kolaborazioak egin izan ditu Izarorekin eta Esnaola taldeko partaideetako bat da gaur egun. Ekitaldia amaitzeko, hiru musikariek batera kantu bat jo dute.\nBere ibilbideari errepasoa eginez ekin dio saioa Andresek. Hastapenetatik hasi dute kontakizuna Arandia eta Andresek. Unibertsitate garaian elkarrekin ikasi zuten elkarrizketatzaile eta elkarrizketatuak, eta beraien arteko konplizitatea eta bizipenak baliatuz landu dute saioa. Hainbat anekdota jarri ditu mahai gainean Miriam Arandiak, tartean Izaro Andresek berak e-postaz bidalitako testu bat.\nKantuak sortzeko prozesuari buruz ere aritu da Andres. Gaur egun ezer berririk idazteko aukerarik izan ez duela azpimarratu du musikariak “ez dut topatu momenturik dena albo batera utzi eta kantuak idazteko, gogoa badudan arren”. Hizkuntzarekin ere, kantuak euskaraz idaztean batuan idatzi ohi dituela onartu du Izarok, bizkaierara jotzeko tentaziorik ez duela izaten. Momentu honetan ez da hasi disko berrian pentsatzen: “Ideia asko ditut, baina denborarik ez” azpimarratu du Andresek.\nDenbora gutxian bizi izan duen arrakasta ere izan du hizpide mallabitarrak. Jarraitzaile ugari ditu Andresek Euskal Herrian eta horrek beregan eragina duela onartu du Sormenetiken: “Arrakastak gazte harrapatzeak eragin izan du nigan. Jendeak zuri buruzko irudi bat egiten du eta zuk hori izan nahi duzu, eta sarritan ez zara iristen. Horrek frustrazio sortzen du” azaldu du abeslariak Sormenetiken urte honetako azken saioa ixteko.\nIbarrako Galtzaundi tabernaren inaugurazioa, ostegunean


CAL STATE STANISLAUS SAT PUNTUAZIOAK ETA GPA - SAT / ACT PREP LINEAKO GIDAK ETA AHOLKUAK\nZein dira Cal State Stanislausen batez besteko SAT puntuazioak eta GPA? Gida honetan, Cal State Stanislaus-en sartzeko zer puntuazio behar diren eztabaidatuko dugu. Zure aukera kalkulatzeko aukera ere izango duzu gure sarrera kalkulagailuarekin.\nKokapena: Turlock, CA.\nEskola hau honela ere ezagutzen da: CSU Stanislaus, Cal State Stanislaus, California State University Stanislaus\nCal State Stanislaus Onarpen Estatistikak\nOnarpen aukerak kontuan hartuta hiru zenbaki kritiko daude: SAT puntuazioak, GPA eta onarpen tasa . Horiek guztiak konbinatzen dituzu zer puntuazio behar dituzun Stanislaus Kaliforniako Estatuko Unibertsitatean sartzeko.\nBatez besteko SAT: 1000\nThe batez besteko SAT puntuazioa composite Cal State-n Stanislaus-en 1000 .\nCal State Stanislaus SAT puntuazioaren analisia (1600 SAT berria)\nSAT percentile berria 25. puntuazioa 900 da, eta 75. percentila SAT puntuazioa 1090 da.\nBeste era batera esanda, 900 batek batez bestekoaren azpitik kokatzen zaitu, eta 1090ak batez bestekoaren gainetik eramango zaitu. Cal State Stanislaus-en ez dago SAT baldintza absoluturik, baina benetan gutxienez 900 ikusi nahi dituzte kontuan hartzeko aukera izateko.\nMatematika 490 440 540\nIrakurketa + Idazketa 510 460 550\nKonposatua 1000 900 1090\nBatez besteko GPA: 3,28\nThe batez besteko GPA Cal State-n Stanislaus dago 3.28 . Horrek Cal State Stanislaus egiten du Ertaina lehiakorra GPAetarako.\n3,28ko GPA batekin, Cal State Stanislaus-ek batez bestekoaz beherako ikasleak onartzen ditu . Ados dago B batez besteko ikaslea izatea, A-rekin nahastuta. AP edo IB klase batzuk hartzen badituzu, horrek zure GPA haztatua bultzatuko du eta unibertsitateko eskolak hartzeko gaitasuna erakutsiko dizu.\nOnarpen tasa:% 85,8\nCal State Stanislaus-en onarpen tasa% 85,8 da . Beste modu batera esanda, eskaera egiten duten 100 ikasleetatik 86 onartzen dira.\nEskola hau baita ez da selektiboa, sartzeko aukera bikaina duzu, batez bestekoaren azpitik oso behera egiten ez baduzu . Helburua 900 SAT edo handiagoa izatea, eta ia ziur onarpen eskaintza bat lortuko duzula. Baina horren azpitik puntuatuz gero, baliteke baztertutako zorionekoetako bat izatea.\nZeintzuk dira Kaliforniako Estatu Unibertsitateko Stanislaus unibertsitatean sartzeko aukerak? Puntuazio hauekin onartzeko aukerak:\nrensselaer institutu politeknikoa puntuazioekin\nohoreak eta sariak batxilergoan\nCalifornia State University Monterey Bay onarpen tasa\nzenbat da $ 2 faktura\n18 da aktuazio puntuazio ona


download For Android Mugikorra, Poker, Morroi Offici"Hau - Poker AI Helper. Online aholkulari irabazi!\ndownload For Android Mugikorra, Poker, Morroi Offici"Hau\nPoker, bezperan da igandean, azken Bertsioa larriak eskariaren gaztelaniaz zerbitzuak PC bertsioa da, kalitate handiko Software, eta erabiltzaile-interfazea errespetatzen Ditu, baina, orain, jende asko Nahiago play jokoak zure telefonoanGara material xehetasunak nola jokatu Duzu Laguntzaile zure telefonoan, deskargatu Ahal izango duzu. Android erabiltzaileek erabili ahal izango Da aplikazioa instalatu.Apk fitxategia luzapena, eta horrek Bakarrik dago eskuragarri iOS erabiltzaile, Bezero bat da nabigatzailean oinarritutako bertsioa. Asko Android erabiltzaile da, esan Zuen, geЇnteresseerd batean play poker, Eta asko poker en laguntzailea Aplikazioa deskargatu ahal izango duzu, mugikorrean. Hala nola, jokalari, gomendatzen dugu Gure step-by-step argibideak Nola erabili: edozein jokalari joko Play laguntzaile doakoa da telefonoa. Aplikazioa doakoa da. Aldean ordenagailua, mugikorra poker laguntzaile Bezeroaren desberdin abantaila. Lantokian, izango duzu, eserita smartphone Batekin zure esku, beraz, izango Duzu jolastu ahal dirua benetako. Nahiz eta bat erabiltzen ari Zara PC nagusi gisa poker Plataforma mugikorrak bertsio PokerDom izango Handy etorriko. Bat ez bada, bertan erabili Ahal izango duzu play txapelketa Batean, edo erabilera baten ondorioz, Boterearen galera edo internet geldverbindingen Pantailan zure smartphone.\nErabiltzaile asko izan nahi pokerhouse Aplikazioa iOS, deskarga ezazu orain Arrakasta da.\nGaratzaileei egin behar azterketa bat Argitaratzeko plataforma honetan, behar duzu Erabili web arakatzailea aplikazioa da Delta lortzean da.\nZer dira desberdintasunak aurkitu ahal Izango duzu bada dira flash Bertsio Poker Laguntzailea da aldean Android eta pc-bezero bat? Nahiz eta interfazea eta zerrenda Eskuragarri ezarpenak, aldea ez zen aurkitu.\nSustatzailearen guztiek izango dute oinarrizko Ezaugarriak nabigatzailea mugitu, jokalari hartu Ahal izango dute parte, hainbat Diziplina eta formatuak MTT, Windfalls, Cash, SnG, etab.\nBezeroak, ordena to play da, Ez da laguntza gehiago roll Mahaiak, besterik ez duzu behar Baimendu pop-up leiho bat Agertuko da zure telefonoaren ezarpenak. Gehiago badituzu buruzko galderak nola Poker etxe aplikazioa duzu play Nabigatzailean, noiz zerbitzuan erregistratu laguntza Da eskuragarri bidez online chat At offici"gune poker gaua. Ez erabiltzaile guztiak gai izango Duzu behin lehenengo ulertu behar Da, bat eskuratu ahal izango Duzu poker laguntzailea da, download Da zure mugikorrean.\nJokalari bat izango dute galdera Batzuk buruz ezaugarri mugikor bezero, Beraz, ez dugu nahi beste Erantzun batzuk, gaur egun, gehien Erabiltzen den materiala.\nErrusian, da gune nagusia Pokerdom Da askotan zerrenda baten ondorioz Blokeatu Roskomnadzor.\nHonen arazoa da, maiz, ondorioz, Guztiak etxeko jokalariak dira topatzea Da, konpondu ahal izango dira Hainbat modutan. Bigarren guztiak, ahal izango duzu Sartzeko offici"gune bat erabiliz VPN plug-in, edo priv© Tor-nabigatzailea. Metodo horiek guztiak, doan eskuragarri Da bai PC eta PC Zure telefono mugikorra. Google-en politika ez du Uzten bat izan behar duzu Telefono poker assistant aplikazioa, Antzezlan Honen bidez, Merkatuan delako play Benetako dirua eta laguntza.\nHau da, moderno guztiak eta Apk fitxategiak hirugarren-party sources.\nOrdena duzula ziurtatzeko beste leku Batean daude, eta internet iruzurra Da, datozen gomendatzen dugu, duzu, Ordena bezero deskargatzeko offici, le Poker, laguntzaile webgunean. Ez dago karga-deskarga eta Instalazioa aplikazioa, beraz, edozein newbie Ahal izango dute joko euren Gonbidatu gela probatzeko. Egiaztatu ezazu kalkulagailua, da bat Behar dute dutenek ez dira Merezimendu-txartela edo e-zorro Eta ikusi nahi da. Gainera, badago atal bat"Profila"On offici"web gune gela, Eta ez dago fitxa bat Izeneko"egiaztapen-dokumentuak". Ireki menua, eta, ondoren, argazki Bat igo orri nagusian zure Baliozko pasaportea edo gidabaimena, eskuin-aldetik. Arau gisa, Segurtasun-eskaera bakoitzean Barruan egun ondoren berrespena verifi"Ren, bat erabili ahal izango Duzu cache bera metodoa da, Baita azken ordainketa. Ez zen diferentzia bonus bideo Poker laguntzaile programa bat da, Pc, eta telefono mugikorrak. Zure smartphone jokalari guztiak batera Ongietorri bonus gehienez. errublo aktibatzeko. Poker Etxe-aplikazio mugikor bat Erabili ahal izango duzu cash-Play, eta bat"Free"puntu Dirua irabazteko.\nBehin igoera rank, eta, apur Bat bonus, orduan amaieran astean Opari gisa zure kontuarekin.\nJoker Poker - Eskuak, Joker, Esan Nahi Du: Nola Poker Play Eta\ndeskargatu PC pppoker poker esku kalkulagailua upoker pc kkpoker berrikuspen HRK poker kalkulagailua online poker pppoker vegas boom upoker klub id poker bot play online poker holdem kalkulagailua


Izar finkoen astrologia - Aukeratu Saioa\nGaueko zeruan izarren antz handia duten planeta ikusgarriez harago, begi hutsez ikusi ezin ditugunen multzoa dago. Eguzki sistemari dagozkion gorputz zerutiarren lehen lerro honetan zentratzen dira Astrologia adar gehienak. Izar Finkoak Astrologia muga hauetatik haratago doa eta orain dela milioika urte existitzen ziren argia pizten diguten beste galaxia eta izar izugarri batzuetara sartzen da. Eguzkiaren inguruan mugitzen ez diren eta gure ikuspuntutik nahiko estatikoak diruditen izar horiei izar finkoak deitzen zaie modu egokian.\nIzar bakoitzaren argia atzeraka datan bezalaxe, izarretik gure planetarainoko distantziara argi-urteetan, Astrologiaren adar hau oso lotuta dago gure historiarekin. Haien argia garai batean izandako istorio eta mitoen bidez agertuko da. Ahaztu ez zirenak, adierazpen modu asko dituztenak eta norberaren bizitzak har dezakeen bidea erakusteko izugarri gisa balio dute. Oro har, beste konstelazio batzuek, astrologikoek bezalaxe, izarrei begira garai batean tximiniak kontatzen zituen antzinako mitoak daramatzate.\nBatez ere, Fixed Stars Astrology greziar mitologian oinarrituko da, badirudi beste asko baino gogoratuagoa eta koloretsuagoa dela. Hori ez da inolaz ere esklusiboa, eta ikusiko dugu erromatarrak edo Biblia gogoraraziko diguten konstelazio asko daudela. Nolanahi ere, istorio hauekin erlazionatuta norberaren jaiotza taula interpretatzeko modu anitz daude, pertsonak kanpoko Unibertsoarekin duen lotura nagusia soilik aurkitzen badugu.\nNatal taula eta konstelazioak\nKonstelazioak askotan zodiakoaren zantzuekin nahasten dira arrazoiren batengatik, eta aukera hori erabiliko dugu bi horiek ez direla berdinak azaltzeko. Ez dago zeinu batek eta dagokion zodiako konstelazio batek komunean dutenik, gertu zeuden historiaren eta haien izaeraren azpian ezkutatzen den istorioa izan ezik. Istorio hau mitoetako bat (edo gehiago) izango da normalean, gaur egun ezagutzen ditugun beste konstelazio batzuetarako izango litzatekeen bezala.\nUnibertso behatzeko konstelazio bakoitzak bere proiekzioa ekliptikara, Lurrera eta zodiako gerrira du. Konstelazio batzuk Ipar hemisferiotik soilik daude ikusgai, beste batzuk Hegoaldetik. Hala ere, badaude nahikoa baliabide eta modu gure planeta pertsonalak, Ilargia edo etxe-puntak non erortzen diren jakiteko eta konstelazio horietako puntu batera konektatzeko. Indartsu jarritako juntagailuak bilatuko ditugu, jaiotza-taula batek lagundutako istorioak daramatzatenak, eta horrek norberaren bizitza-ibilbidearekin bat datorren istorioa jakitera lagundu behar digu. Taula bateko puntu pertsonal baten eta izar finko baten arteko orbela 2 ° baino handiagoa bada, gutxitan ikusiko dugu garrantzitsutzat.\nIpuinak eta Mitoak\nAntzinako istorio guztiak zeruarekin harremana zoragarria dela dirudi. Ez dago esateko modurik jendeak horiek guztiak imajinatu eta eraiki zituen izarrei begiratuta oinarrituta eraikitzen ote ziren, edo elkarren artean lotzen ote ziren kasualitate hutsaren bidez sinkronismoa existitzen dela frogatu nahi baligute bezala. Ipuin kontalari bakoitza artista da nolabait, han goian dardaratzen duen zerbait oinarritu behar duen zutabea. Istorio hauek ez dira beti harrapatzen, eta, zalantzarik gabe, ez dira beti amaitutako lo edertasuna musukatuta edo edozein zaldi zuri baten gainean iristen den printze batekin amaitzen. Baina horietako zein den gurea ulertzen badugu, jolasteko modua aurkituko genuke, Unibertsoak guk behar duen moduan bizi eta, azkenean, gure amaiera zoriontsua topatuko dugu, aurrera egin eta bere zereginak ebatzi besterik gabe.\nBegiratu izar finkoei zure jaiotzako taulan eta ikusi non sartzen diren. Begiratu zure planetak laguntza lortzeko eta ikusi ea zure bizitza koloreztatuko duten istorio handiagoak egin ditzakezun eta gizartearekin nola lotu ikasten lagunduko dizuten. eskala altuagoa. Istorioen sare honetan sartzen garenean, bat egiten dugu bizi diren guztiekin. Gure bizitzaren gaineko kontrola egiteko egin behar duguna da onartzea haietan ez dagoela onik edo gaitzik, eta bikoiztasunak besterik ez direla osatzen giza arimari dagokionez.\nAries Bitxiak Minbizia Kaprikornioa Sagitarioa\nnolakoa da gemini bat\neskorpioia emakumea eta leo gizona


Kontsulten Kanala eskura jartzen dizugun komunikabide bat da CaixaBank Payments & Consumer erakundearen Kode Etikoa eta Jarduteko Printzipioak hala nola gainerako jokabide- arauak aplikatzetik edo interpretatzetik eratorritako zalantza zehatzak aurkezteko. Kanal hori funtsezkoa da araudi hau betetzeko, eta beraz, CaixaBank Payments & Consumer-en etengabeko hobekuntzaren parte aktiboa da.\nKanal horrek berme batzuk eskaintzen ditu, eta horien artean kudeaketa-prozesu osoaren konfidentzialtasuna edo Kontsulten Kanalera bertara egindako sarreren ezabatze automatikoa bermatzeko bitarteko informatiko egokiak ezartzea nabarmentzen dira. Kontsultak izendunak dira, ezin dira izan anonimoak.\nGogoan izan urtearen 365 egunen 24 orduetan sar zaitezkeela Kontsulten Kanalera, dela korporazioaren gailu batetik, dela gailu pertsonal batetik. Horrez gain, Kanalaren plataformak kontsultak gaztelaniaz, katalanez, ingelesez eta portugesez aurkezteko aukera eskaintzen du.


[eiberri.eus] Errekorra Elgoibarko III. Idazlan lehiaketan 199 lan jaso ondoren | Ei! Berriak\n[eiberri.eus] Errekorra Elgoibarko III. Idazlan lehiaketan 199 lan jaso ondoren\nLehiaketaren helburua ikasleen artean euskaraz idazteko trebetasuna sustatzea da\nLehiaketa 8-18 urte bitarteko ikasleetzat da\nELGOIBAR.-Elgoibarko Udalak, Kultura, Euskara, eta Haur, Nerabe eta Gazteen Sustapeneko Sailen bitartez, antolaturiko III. Idazlan lehiaketara 199 lan aurkeztu dira, iaz baino 34 gehiago, eta horietako 28 izan dira sarituak. Epaimahaia herriko literaturzale eta idazleek osatu dute, hala nola, Jasone Osorok, Jon Eugik eta Iñigo Otañok. Udalak modu berezian eskertu nahi du epaimahaiak egindako lana, baita eskoletako arduradunek egindakoa ere.\nLehiaketaren helburua ikasleen artean euskaraz idazteko trebetasuna sustatzea izan da, eta epaimahaiak esandakoaren arabera, maila ona erakutsi dute ikasleek.\nEpaimahaikoen iritziz, azpimarratzekoa da DBHn eta Batxilergoan izan den partehartzea. Aurreko edizioekin alderatuta, bereziki, Batxilergoan, nabarmen igo da kopurua eta horrek izugarri poztu ditu bai epaimahaikoak baita antolatzaileak ere. Kalitateari dagokionean ere pozik daude epaimahaikoak eta horrela diote: “lan txukunak irakurri ditugu, irudimentsuak eta ortografiari dagokionean oso duinak, ez bakarrik irabazi dutenak, baita beste asko ere. Gaiei dagokionez, aldaketa klimatikoa, integrazioa eta berdintasuna bezalako kezkak gure gazteen buruetan dabiltzala ikusten dugu, itxaropentsua erabat. Horrez gain, hiru urte hauetan hainbat izen errepikatu dira irabazleen artean eta horrek ilusio berezia egiten du, idazteko zaletasuna izateaz gain, zaletasun horri jarraipena ere eman nahi diotela esan nahi baitu, talentua ez ezik, lana ere badagoela. Pozgarria izango litzateke oraingo zaletu gazte hauek etorkizunean euskal literaturaren plazan izen eta abizenez ezagutu ahal izatea. Berriro ere, eta hau ez da berria, ikusi da neskak gailentzen direla irabazleen artean. Eta bukatzeko, parte hartu duten guztiak zoriondu nahi ditugu eta, beti esaten dugun bezala, animatu, segi dezaten irakurtzen eta idazten, hori baita modurik onena irudimena lantzeko eta behar bezala idazten ikasteko”.\nEpaimahaikoentzat zaila izan da batzuetan lanen aukeraketa egitea, eta adibidez, A taldean 8 sari aurreikusten baziren ere, azkenean 10 izan dira saritutako lanak.\nLan kopuruak taldeka:\nA TALDEA: LH 3 eta 4, 61\nB TALDEA: LH 5 eta 6, 48\nD TALDEA: DBH 1 eta 2, 49\nE TALDEA: DBH 3 eta 4, 15\nF TALDEA: Batxilergoa eta Lanbide 26\nSaritutako lanak eta egileak ondorengoak izan dira:\nA TALDEAN (10 saritu):\n«Trumoia eta Lainoa» Leire Vázquez Crespo\n«Gepardoa eta Lehoia» Irati Oiartzabal Ugarteburu\n«Irati mendizalea» Ane Cearsolo Zuazubiskar\n«Glu eta plastikoa» Unax Ansola Arrieta\n«Munduko erraldoirik txikiena» Asier Orbea Ribera\n«Robota» Ortzi Rodríguez Aguayo\n«Hartz gehiegi» Elene Ansola Irazabal\n«Herri koloretsua» Iñigo Merino Corbillón\n«Mikel zaborrontzia» Goiuri Marcos Etxeberria\n«Egun bat hondartzan» Markel Ortiz Etxeberria\nB TALDEAN (8 saritu):\n«Musika noten alaitasuna», Ainara Roman Trinidad\n«Udane hosto txikia» Duna Santos Otegi\n«Liburu arraro eta magikoa» Estitxu Arregi Ansola\n«Josu bere mugikorreko birusaren aurka» Ibon Macazaga Idarraga\n«Eskolako antzezlana» Naroa Ansola Ansotegui\n«Bi begiak» Elene Castañares Fernández\n«Ni eta nire amona bihurria» Nora Arzamendi Arocena\n«Uda berezi eta ahaztezin bat» Mikel Sastre Estarta\nD TALDEA (4 saritu):\n«Zuhaitza» Oihan Odriozola Gurrutxaga\n«Banpiroa ekaitzean» Kira Zubizarreta De Sousa\n«Ametsak egi bihurtu» Malen Ulazia Loiola\n«Montpelierreko auzoa» Miren Serrano Corta\nE TALDEA (4 saritu):\n«Inor ez da txikiegia» Malen Etura Gonzalez\n«Etorkizuna gurutzegrama batean», Naroa Rodríguez Aramburu\n«Eta ni II. Mundu gerran jaio izan banintz?» Maddi Arriola Mendieta\n«Ur tanta hotzak» Markel Goenaga Urain\nF TALDEA (2 saritu):\n«Erraietan entzun» Paula Anchustegui Iglesias\n«Askatasunerantz» Jurdana Alberdi Regil\nSarituek diplomak, liburuak, eta Txankakua elkarteko establezimenduetan erabiltzeko erosketa bonuak jasoko dituzte opari baina, oraingoz, ezingo da sari-banaketa ekitaldirik antolatu, beraz, aurrerago izan beharko da. Bizi dugun egoera hau luzatuz gero, Udalak ikastetxeekin aztertuko du zelan eta non banatu sariak. Beraz, aurrerago izango dute horren berri saridunek. Horrela bada, Udalak saridunak zoriondu nahi ditu, eta bide batez, parte hartu duten guztiei eskerrak eman eta hurrengo urtean ere parte hartzera animatu.


Ostalaritzaren sektorearentzako laguntzak indartuko ditu Bilboko Udalak - Deia\n3.255.000 euro gehiago\nOstalaritzaren sektorearentzako laguntzak indartuko ditu Bilboko Udalak\ndeia.eus 03.12.2020 | 17:26\nBilboko Udalak 3.255.000 euro banatuko ditu ostalaritzaren sektorearen artean. Bilboko Udala\nBilboko Udalak 3.255.000 euro banatuko ditu ostalaritzaren sektorearen artean.\nBILBO. Koronabirusaren krisialdiak ostalaritzaren sektorean eragindako kalte ekonomikoen ondorioz, Bilboko Udalak 3.255.000 euroko aurrekontua emango du sektoreari bideratutako laguntzetarako. Diru hori #BilbaoAurrera2020 Planaren 15 milioiko inbertsioari gehituko zaio. Bilboko Udala osatzen duten alderdi guztiek (EAJ-PNV, PSE-EE, EH Bildu, Podemos eta PP) onartu egin dute neurria.\nZuzeneko laguntzak Udalari propio ez dagokion eremua izan arren, sektoreko enplegua pairatzen ari den konplexutasun larriko egoeraren aurrean, Alkateak, Gobernu Taldeak eta oposizioko alderdiek ezohiko neurria hartzea erabaki dute gaur: 3.255.000 euro zuzeneko laguntzetan banatzea, Eusko Jaurlaritzaren laguntzen osagarri.\nZenbateko hori 2020ko ekitaldiko aurrekontuaren itxieratik aterako da, hitzemandako ezein kontu-saili eragin gabe.\n1000 ETA 1.500 EURO BITARTEKO LAGUNTZA ZUZENAK\nLaguntza hauek 3.255.000 euroko guztizko aurrekontua dute, Eusko Jaurlaritzak emandako laguntzetan oinarritu dira eta hauen osagarri gisa banatuko dituzte establezimenduen artean:\n1-3 langile dituzten establezimenduak: 3.000 euro Eusko Jaurlaritzak (+ 1.000 euro Bilboko Udalak) = Guztira 4.000 euro.\n4-10 langile dituzten establezimenduak: 3.500 euro Eusko Jaurlaritzak (+ 1.250 euro Bilboko Udalak) = Guztira 4.750 euro.\n10 langiletik gorako establezimenduak: 4.000 euro Eusko Jaurlaritzak (+ 1.500 euro Bilboko Udalak) = Guztira 5.500 euro.\n2.800 ESTABLEZIMENDU BILBON\nBilbon, jardueren nahiz establezimenduen artean dauden aldeak kontuan hartu gabe, 2.800 establezimendu inguru izan daitezke laguntza-deialdi honen onuradun.\nAldi berean, aintzakotzat hartu behar da establezimendu bakoitzaren langile-kopurua, Eusko Jaurlaritzaren aginduan zehaztutako tarteen arabera. Ildo horretan, aurrekontua honela banatuko litzateke:\n1-3 langile dituzten establezimenduak: 1.400 establezimendu kalkulatu dira X 1.000 euro/enpresa = Guztira 1.400.000 euro.\n4-10 langile dituzten establezimenduak: 980 establezimendu kalkulatu dira X 1.250 euro/enpresa = Guztira 1.225.000 euro.\n10 langiletik gorako establezimenduak: 420 kalkulatu dira X 1.500 euro/enpresa = Guztira 630.000 euro.\n"BILBAO AURRERA 2020" PLANA\nJoan den 2020ko maiatzaren 7an, Bilboko Udaleko talde politiko guztiek #BilbaoAurrera2020 deritzon Gizarte Kohesiorako, Ekonomia eta Enplegua Suspertzeko eta Bilboko Kulturaren aldeko Neurrien Plana onartu zuten.\nErantzukizunez jokatzeko, lehentasunak finkatzeko eta egoerara egokitzeko gaitasuna frogatuz, 15 milioi euro bideratu genituen Covid-19ari atxikitako osasun-krisiak pertsonengan, ekonomian eta enpleguan zein kulturaren arloan eragin dituen ondorioak arintzeko.


"Hitzak min" liburua\nHozka eta dasta!\nJoan berri den urtean jasotako mezu batzuk gogoan bueltaka gelditu zaizkit. Goizetik gauera mezuz betea da gure jarduna, badakigu, eta filtro handiegirik ez izatea arriskugarria da nortasunaren eraikuntzarako, bizikidetzarako eta okurritzen zaigun zernahitarako. Berriki indusketa-obra iraunkor batzuetako itxitura umilaren kartelari ikusi nion bezala, “peligro indefinido” dauka inguratzen gaituen hitza irakurtzen ez jakiteak.\n“Mehatxu bat duzu oso gertu”, Iruñerriko Mankomunitatearen gutuna halako batean. Barruan paper-zapi bustien harirako kanpaina zekarren, hauek komunera botatzearen kalteaz informatuz eta hainbat aholku emanez. Kontua da kartazalean zuela mezua, eta postontzitik jaso bezain pronto “hay una amenaza muy cerca de ti” irakurtzeak lepoa biratzeko gogoa, gutxienez, sortu zidan, Hitchcocken pelikula baten argudioa bailitzan. Larunbatero huts gabe etxeko atera datorren paradisu-saltzaile lekukoen parea ere etorri zitzaidan bigarrenik akordura, mehatxu bat hurbil nuela berrirakurri nuenean.\n“Con un regalo te quieren más” zioen Iruñetik Madrilerako inongo erdibideko gasolindegi-ostatuko esloganak. Komun bakoitzaren atearen barrenaldeko kartelak hala zuen mezua preseski: “Don´t forget your gift to be loved”, ez ahaztu zure oparia maita zaitzaten, alegia. Behar fisiologiko oinarrizkoenak asetzen direnerako horra materialismo lezio fina, beste behar batzuk sortzeko arte zuriaz. Egiaz, egun hauetarako afixa egokia zen.\n“Muerde y saborea” etiketadun jaki bat ezagutu nuen beste batean. Jakia, bai, fruta zehazki. Ez nik erosia, emana baino. Sagar horia, txikia, aizue (ez gal gomendioaren anbiguotasunarekin, ejem). Zer zen, instrukzioa? Azaldu behar ote da sagar batekin zer egin? Behar ote du promoziorik sagar batekiko bizi-esperientziak?\nEta, ixteko, kasu ilea garbitzeko xanpu baten telebistako iragarkiaren letra txikiak zioenari: “ni se te ocurra lavarte los ojos con el champú”: guraso pareak ez du informaltasun handiagoz botako desarrazoia, hori da hori!\nEsloganak, gomendioak, publizitatea. Mezuak denak; batzuk agerikoak, besteak ez hain. Gaurkoan mezu hauetako bat berrerabiliko dugu eta, sagarrari baino, aplika diezaiogun bizitzari: hozka eta dasta! Eta urte berri on denei!\nTelletxea Ana ordua: 11.1.17\nArtikuluen artxiboa Feb 2010 (19) Mar 2010 (2) May 2010 (1) Aug 2010 (1) Sep 2010 (1) Oct 2010 (1) Nov 2010 (1) Jan 2011 (1) Feb 2011 (1) Apr 2011 (4) May 2011 (2) Jun 2011 (1) Jul 2011 (1) Dec 2011 (1) Oct 2012 (4) Dec 2012 (4) Jan 2013 (3) May 2013 (10) Jun 2013 (1) Aug 2013 (1) Oct 2013 (4) Nov 2013 (2) Dec 2013 (2) Jan 2014 (1) Feb 2014 (2) Mar 2014 (2) Apr 2014 (1) May 2014 (3) Jun 2014 (1) Aug 2014 (1) Sep 2014 (2) Oct 2014 (1) Nov 2014 (2) Dec 2014 (2) Jan 2015 (1) Feb 2015 (3) Mar 2015 (2) Apr 2015 (2) May 2015 (2) Jun 2015 (1) Sep 2015 (2) Oct 2015 (3) Nov 2015 (2) Dec 2015 (1) Jan 2016 (2) Feb 2016 (2) Mar 2016 (2) Apr 2016 (2) May 2016 (2) Jun 2016 (2) Jan 2017 (1)\nGaiaren irudien egilea: suprun. Blogger zerbitzuak eskainia.


Â«Garenak garelako gauzkate hemenÂ»\nPreso dago 1986tik. Espainiako ertzetan dauden kartzelak zapalduak ditu bat baino gehiago. Egun, Dueñas (Palentzia, Espainia) herriko La Moralejan dago. Idatziak ditu lau liburu ere, arreta emateko modukoak. Errotarria (Susa, 2006) du bere lanetan azkena, 1936.2005: errepresioa, kartzela, deserria, kronika liburu sendoa. Errealitaterik latzena hedabideetan ageri ez den moduan Jokin Urainek zorrotz kontatua. “Egunkarietan-eta sarri agertzen dira kartzelaz aldatu dituzten presoen zerrendak, baina kondukzio bat bizi izan ez duenak zer daki, mila orriko historia irakurrita ere, zer daki kondukzio batek suposatzen duenaz?”…\nJokin Urain preso dago 1986tik eta hainbat liburu idatzi ditu\nZure azkeneko liburuak ekarri nau hona. Errotarria. Aurrez aurreko elkarrizketa nahi nuen, baina kalean bezala, kartzelan ere estu eta zorrotzak dira lege-arauak. Zu ikustea badaukat, hitz egitea, baina ez grabagailu, ez paper, ez argazki-kamera baliatzea…\nEurek dauzkate hemen grabagailuak eta kamerak, txoko guztietan eduki ere. Ez zara alferrik etorri Jeremy Benthamen uhartera. Zer esaten dugun, zelako keinuak egiten ditugun… Norbait egongo zaigu kameratik begira, gure pausokeraren arabera gure burutazioak igarri nahian. Baina hemengo ahotsak eta irudiak jasoz kazetari lanak egin nahi badituzu, ez dizute asko erraztuko bidea. Aurrez aurre, kristal lodia bitarteko, eseri eta berrogeita bost minutuko berriketalditxoa egite soila ez da pentsa litekeen bezain erraza.\nBistan dut hori, ibili ditugun atzera-aurrerak kontuan hartuta. Liburuaz eta literaturaz jardun nahi nik, baina zure egoerak ez ezik, kartzelaren estuak –“esterminio kartzelak” darabilzu zure liburuan–, galarazi egiten dit estetikaz aritzea. Zer dio horretaz zure barruak?\nKartzelaren helburua presoa suntsitzea da, preso hori euskal tenebrosoa baldin bada, batez ere. “Ustel daitezela kartzelan”, “ordain dezatela”, “daudela betiko”… diote. Eta ikusi besterik ez dago zelakoak egiten dituzten gure zigorrak luzatzeko, edota gaixo larriak ez kaleratzeko. Baina horrek guztiak ez lizkiguke beste kezka eta helburu batzuk lausotu behar, kezka eta helburu pertsonalak eta kolektiboak, gure hizkuntza kasu, edo literatura, edo gure historia. Maila xumean bada ere, eragile izatea eta, azken batean, geure testigantza uztea da idazten hasteko arrazoietako bat.\nLiburuaren alderdi formalez mintzatzea zail bazait ere, saia gaitezen. Joseba Sarrionandiaren Lagun izoztua liburua aipatzen duzu Errotarria lanaren sorreran. Gustura hartuko nuke sortze horri buruzko zehaztasun gehiago.\nGogoetan jarduteko irudi batzuk sumatu nituen Sarrionandiaren liburuan, zer pentsatua ematen dizuten irudiak, alegia. Eta norberaren egoeratik hasita ere, inguruko hainbaten atarramendua, edo zure aurretik bide hauetan ibili direnena, zelakoa ote den galdezka hasten zara ezinbestean. Bakardadea baino, urruntasun sentipena irabiatzen zidan niri Sarrionandiaren pertsonaiak. Itsasoaz haraindiko historia darabil idazleak, baina hemen ere, hormez honaindiko desmunduan, izotz koskor barreiatuen gainean gaude, sorospen bateltxoa nondik azalduko. Eskerrak bisitekin-eta zaintzen gaituzten.\nZein zen, zuzen, zure asmoa?\nErrotarriaren azken lerroetan esaten genuen gure etxe atarietan badirela zuhaitzak, lizar edo haritz sendoak, hainbat belaunaldiren historien lekuko isilak. Zenbat gizaldiren historia ezagutu ote dute zuhaitz handi horiek, euren zurruntasunean geldi eta mutu! 1936ko Gerrako gorabeherak etxe askotan ezagutu zituzten, baina kontatu inork gutxik. Antropologoak dabiltza orain, historia klandestino askoren zatiak lurpean bilatzen. Gure honen antzeko egoerak, okerragoak asko eta asko, bizi izan zituzten lehengoek ere. Historia txikiak dira agian, eta lerro handietan idatzitakoak lausotu dituenak sarritan. Kartzelaratuen, kontzentrazio zelairatuen, erbesteratuen mila historia lazgarri. Lehengo eta oraingo historia horietan arakatu eta josketa egin nahi genuen zatitxo batzuekin, eta euskaraz egin. Izan ere, euskaldunokin batera, erbestean, kartzelan, klandestinitatean eta izorramenean bizi izan baita eta bizi baita askotan euskara bera ere. Orain, gainera, ematen du erdararen berpizkundea bizi dugula gure inguruko gaiei buruzko liburuak idazterakoan eta argitaratzerakoan. Espainol ez izateko arrazoi bikainak ematen ditugu zientoka, eta euskaldun izateko eta euskaraz egiteko ere badaude, itxura denez, beste hainbeste. Baina gero erdaraz idatzi eta argitaratzen dira ezker abertzaleari, Euskadi Ta Askatasunari, eta ez-dakit-zeri buruzko historiak. Arrazoi zentzuzko eta pitza ezinak ematen dira, gainera, erdaraz idazte horren alde, edozein pagano seko konbentzitzeko modukoak. Eta egunkarietan propaganda: “3ª edición ya a la venta. ¡Éxito de ventas!” [Hirugarren argitalpena salgai. Salduena!]. Ederto! Eman ta zabal zazu…\n120 preso zarete moduluan. Horietan, hiru euskaldun: Mario Artola, donostiarra; Jose Ramon Foruria, markinarra, eta zu zeu. Zure lanean zein egiteko izan zuen liburuan hamaikatan aipatzen duzun Mariok?\nBultzatzaile, laguntzaile, lagunarte… Badakit bakardadea eta tenplu sakratuak bilatzen dituztela idazleek euren jardunerako, baina lagunartea eskura dagoenean izango da ona bakardadea. Bestela, ez idazteko eta ez beste ezertarako.\nZer dela eta, nola erabaki zenuen testua atal gutxi-asko laburrez osatzea?\nAhots ugari azaltzen da liburuan; historiaren kokaleku eta aspektuak ere ez ziren gutxi. Nahitaezkoa zen atalka osatzea. Baina sailkapena eta beste hainbat xehetasun Susako lagunei eskertu behar dizkiet.\nJakin dudanez, bi halako ere bazen jatorrizko eskuizkribua…\nIdazten hasita, hari bati tiraka hemendik, beste mutur bat azaltzen zaizu han, korapilo bat hor… Dena hartu nahi duzu, “hau ezin da utzi”, “hori ukitu behar genuke”. Lana amaitutzat eman arte ez ginen ohartu zenbat luzatu zitzaigun, eta liburua ikusi arte ez nintzen konturatu egindako akats eta izen nahasteren bat edo bestez.\nErrotarrian, ari zara pasarte batean eta diozu presoen kolektiborik ez dagoela, bakardadea dela lege. Hori esanagatik, “kolektiboaz” mintzo zara hainbat pasartetan.\nZazpiehundik gora euskal preso politiko gaude gaur, baina laurogeita hamar bat kartzelatan sakabanatuta. Kartzela gehienetan modulu ugaritan banatuta gauzkate, gainera, espetxe berean egonda ere elkar ikusteko edo elkarrekin hitz egiteko aukerarik gabe. Kolektiboa hor dago, badakizu kolektibo horretan zaudela, baina moduluan daukazun kide bakarrera edo bitara mugatzen da gehienetan kolektibotasun hori. Isolamendu moduluetan, nekez ikusiko dute kide multzorik. Bost-seinako taldeetan daudenek ere… Bakoitzaren kontzientzian eta pentsamenduan dago, batez ere, gaur egungo kolektiboa. Orduan, beste espetxeetatik iristen zaizkigun eskutitzekin, handik edo hemendik jasotzen dituzun berriekin, ahalegintzen zara kolektibo ideiari gorputz ematen.\nLiburu amaieran jakin dugu zein eta zein erabili dituzun berriemaile. Bateko liburu eta besteko fotokopia, makina batek lagundu dizu. Kartzelari egin dizkiozu zuk zirrikituak…\nJende mordoxkarengana jo genuen zuk aipatzen dituzun liburu, fotokopia eta abarren eske. Beharko! Hemen horrelako lanik egingo baduzu, nahitaez eskatu behar duzu laguntza. Testigantza ahalik eta zuzenenak lortu nahi genituen, ahalik eta ahots gehien sartu. Horrez gain, liburua auzolan modura –sasi-auzolan modura, nahi baduzu–, egiteak tentatzen ninduen. Kartzelari zirrikituak egiteko era bat da, bai, harreman saretxoa osatuz, hariz hari jardutea. Bisitaz bisita batzuetan, eskutitz bidez besteetan, bota genituen hariak eta batzuk haizeak eraman edo lausoan galdu ziren arren, gehienek ekarri zuten bueltan libururen bat, eskutitza, fotokopia edo zena zelakoa. Gauzarik txikiena izanik ere, eskertzekoa da.\nAmaierako horretan, bestalde, beste lan bat, baten batek egin beharrekoa aipatzen duzu: “Presoen senide eta lagunen historia hori ere idatzi behar luke norbaitek”.\nBai, baten batek idatzi behar lituzke historia horiek, eta, urtez urte bizi dituztenen ahotik edo eskutik kontatuz gero, hobe. Errotarrian saiatu ginen azken 70 urteotako errepresioaren, kartzelaldiaren eta abarren kontaketa eta josketa txiki bat egiten. Baina 36ko Gerrako euskal presoen senideek-eta nola ibili behar izaten zuten, apenas daukat arrastorik. 60ko eta 70eko hamarkadetako euskal presoen senideak nola konpontzen ziren ere ez dakit ezer asko. Bizi izan zutenek dakite hori, gaur bizi duten gure senide eta lagunek, eta, kontatzen ez bada, norbaitek idazten ez badu, ezer gertatu ez balitz bezala pasatuko da ahanzturara. Eta gauza asko gertatu dira, gertatzen ari dira; gogoan hartu beharreko historia ugari dago, egunkarietan ere agertzen ez direnak asko.\nLiburuaren azalaren inguruan bazenuen errezelorik…\nVincent van Gogh-en Courtyard presondegia margolanean, bizitzaren errotari eragiten legez ikusten ditut presoak, patioan itzulika. Erabat konbentzitu gabe ere, aukeratzeko eskaini zizkidatenen artean esanguratsuena iruditu zitzaidan. Gaur ez nuke besterik aukeratuko.\nPresoen senideak Donostiako Artzain Ona katedralean itxialdian daudela ari naiz zuri galdezka. Urteko balantzea egin berri dute: hainbat presok kalean beharko lukete, beren zigorra beteta. Beste zenbaitek, zigorraren hiru laurdenak edota bi herenak beteta, kalean beharko lukete. Beste zenbaitek… 1986az gero zaituzte preso zu, eta zigorpean zure familia eta lagunak. Zertan da zure eta, oro har, presoaren egoera, izan animoa, osasun fisiko eta psikikoa? Non da ilunpe hau argituko duen argia, non esperantza?\nHonela dio ni baino lehenago preso zegoen batek idatzitako poemak. “Eta zer moduz / ondo / ondo / ni ere txarto”. Hori idatzi zutenean preso zeudenetako batzuek kartzelan jarraitzen dute oraindik. Ni baino lehenagotik daude Gatza, Bilbao Moro, Jon Aldana, Garratz, Jon Aginagalde, Felix Zabarte, Elur-Txuri, Lujanbio, Txikierdi, Gau-Txori, Piriz Lopez… Zerrenda luzea, horratik! Hor daude, hogeitaka urteko kartzelaldia ederdi beteta. Hau edo hori egin genuelako baino, garenak garelako gauzkate hemen. Osasuna, animoa eta zer horiek, bakoitzak bere zakuan garraiatu behar, batzuetan lepoan airoso, hurrengoan tatarrazka. Ilunpean geratu denak argi printzaren bat non ikusiko begiratzen du, munduko argi guztiak itzali direla pentsatzera etsi gabe. Jendearen ahalegina eta borroka, senide eta lagunen elkartasuna, jazarpen guztien gainetik askatasun bila jarraitzen duen eta bizi nahia erakusten duen herriarenganako konfiantza, bihar jarraitzekotan uzten duzun egitekoa… Beti daude heldulekuak, itxaropena eta bizipoza ematen dizuten argitxoak, estropezuaren eta erorikoaren ondoren enegarren aldiz jarraitzera zaramatzaten indarguneak.\nBarruan bezala, kanpoan ere ez da aterrunerik. Gorka Lupiañez gazteak torturen berri eman du oraindik orain. Ileak lazteko moduko lekukotasuna.\nEta Martin Sarasola eta Igor Porturen kasu berriagoak, bigarrena ospitalera eramaterainokoak. Enegarren aldiz egin dute deiadar atxilotuen senide eta lagunek. Baina torturak urrutikoak frogatzen dira hemen, Guantanamokoak edo Abu Ghraibekoak. Hemengo torturak han frogatuko dira seguru asko, baina ez hemen; hemen bertsio ofizialak ematen dira, euskal instituzioetatik ere pozkari handiz ospatuz atxiloketak, tortura salaketa tenebrosoen ohiko gezurra dela esanez. Duela 35 urte ere horixe esaten zuten, hitzez hitz. Tradizio apur bat badu kontuak. Eta gerta baledi zarata handiegia, gauza nabarmenegia, instituzio horietako pulpituetan laster azalduko dira ahots eskandalizatuak, ahots delikatuak, hunkituak, Ajuria-Eneako gobernu bozeramailearena kasu, ordezkatzen duen guztiaren izenean noski, “hau ikaragarria zaigu” esaka, torturatzen ari ziren presoaren aitorpena jasotzen ziharduen daktilografo nazi hark bezalaxe…\nDaktilografoarena azaldu egin beharko diogu irakurleari…\nAndre Malraux-ek kontatzen du. Bigarren Mundu Gerran, naziak preso bat torturatzen ari zirela. “Bainera” egiten ari zitzaizkion eta, burua hirugarren aldiz urpean sartu behar ziotenean, esan omen zion daktilografoak atxilotuari: “Baina hitz egizu, jauna, hitz egizu!, ikaragarria zait hau!”. Horixe, daktilografoarena.\nBeste bat: lerrook idazten eta jakin dugu istripuan hil dela Unai Gonzalezen amaginarreba, hari bisitara zihoakionean Teruelera. Dispertsioa.\nPresoak sakabanatzea eta urrutiratzea, gure kolektiboa desegiteko ez ezik, gure senide eta lagunak ere zigorpean ezarri eta etsipenera eramateko helburuarekin egin zuten, gurekiko elkartasuna zapuzteko, harremanak ezinezko bihurtzeko eta ahanztura lortzeko. Ikusi besterik ez dago zelako adierazpenak egin zituzten 1987an eta ondorengo urteetan PSOEko eta EAJko politikariek. Horiek ekin zioten orduan euskal presook sakabanatzeari, eta horiexek mantentzen dute gaur egun sakabanaketa hori. Eta PSOE ez denean PP izango da, baina EAJ beti hor, bai 1987an, bai 2007an… Presoak herritik urrutiragotzeko eta sakabanatzeko beti prest EAJ. Gero egundo ez dira gai izango sakabanaketarekin eragiten dituzten istripu, zauritu eta hilen ardura euren gain hartzeko, “guk eragin dugu” esateko. Baina bai preso eta senide hilak omentzera doan jendea zafratzera eta atxilotzera Ertzaintza bidaltzeko.\nDispertsioak eragindako istripuak direla-eta, zuri bisita egin eta, amaieran, boza kendua zigutenean, deigarri gertatu zitzaidan egin zenigun azken keinua: bolante ikusezinari heldu eta eragin zenion, “kontuz joan” esanez…\nBisitara etortzekoak direnak nola iritsiko ote diren, bisita egin ondoren etxera nola helduko ote diren, edozein presoren kezkak dira. Neguan areagotu egiten dira kezka horiek. Preso dagoen senidea ikusteko ehun kilometro, berrehun edo hirurehun egin beharra kezkagarri bada, pentsa zer izan behar duen Puertora [Santa Maria, Cadiz, Espainia] edo Malagara, Bapaumera edo Clairvauxera joan beharra. Nola ez da kezkatuko, bada, kartzelan dagoena?\nDispertsio aurreko garaia ere bizi izan zenuen…\nSartueran zortziren bat egun Carabanchelen, eta handik Alcalara. Han aurkitu genuen kolektiboa, multzoan. 1986ko urtarrila zen. Zortzi-hamar egunen buruan [Mantxako, Espainia] Herrerara eraman ninduten. Epaiketak egiteko Alcalara, ostera Herrerara… 1989an Sevillara eraman gintuzten arte. Herrerako lehen moduluan geunden denok eraman gintuzten Sevillara, eta hilabete gutxiren buruan sakabanatu gintuzten handik ere. Ordutik, banaka edo hiru-lau kideko taldean gabiltza, espetxez espetxe… Erabateko aldaketa izan zen. Talde handian, elkartasuna, behar izanez gero kideen laguntza, abaroa zenuen… Handik erauzita, bi-hiru kideko talde-zatian –kasurik onenean–, edo bakar-bakarrik, egokitzen zaizunari aurre egin beharra daukazu. Bakarrik egotea ez baita beste inor gabe egotea, soilik.\nJokin Urain Larrañaga (Mendaro, Gipuzkoa, 1959). Bertako Alkorta baserrian jaioa, Lasturren (Itziar, Deba, Gipuzkoa) egin zituen lehen ikasketak. Hango eskola itxi eta Debara joan zen ikastera orduan. Donostiako Zabalegi nekazaritza eskolan ikasi zuen bi urtez. 70eko hamarkada zen, giro politikoa ere halakoa. "Zabalegin geundela lumatu zuten Carrero Blanco, esaterako. Bagenituen giro harekiko kezkak, hitz egiten genuen horretaz". Zabalegitik, atzera Alkortara. Kontzientzia eta militantzia politikoak heldu ziren. 1983ko maiatzean Iparraldera alde egin zuen. GALen garaia... 1986an atxilotu zuten Basaurin. Zigorra, eternitatea. "Eta hemen gaude, eternitate hori noiz amaituko, noizbait izan beharko du-eta: 30 urteko zigorra, azken batean". Bitartean, Izaina (1990), Adlotse (1992), Gatibu sortu nintzen (2000), eta Errotarria (2006) liburuak argitaratu dizkigu.\n"Tiempos de insurgencia"\n"Iruditzen zait badaudela euskal herritarren erbestealdi, kartzelaldi eta gure aurkako jazarpenaren alderdi batzuk, asko ezagutzen ez direnak; nik behintzat asko ezagutzen ez ditudanak. Historia horietan arakatuz jardutea eta ingurukoak endredatzea, horixe da orain dudan idatz asmoa. Besteak beste, Antton Jauregizuriaren Tiempos de insurgencia liburua darabilt. Jauregizuria 1970 inguruan egon zen preso, eta pentsatzekoa da urte haietakoak, bai barrukoak eta bai kanpokoak, kontatuko dituela bere liburuan. Urte haiekiko jakin-mina daukat. Oraingoz, behintzat, idazten jardutea bera dut asmo, aurrez ezin baita esan noraino iritsiko den hemen hasitako lana".\n"Herriz herri eta jairik jai ibiltzen ginen, erromeriatik erromeriara. Negu partea, berriz, Txitxarro aldean, bazterrak nahasten. Gure koadrilan futbolzaleak ziren mordoxka, baina ni ez naiz inoiz izan zalea. Futbola ez baina bertso saioak eta horrelakoak ziren nire zaletasunak. Eta herrietako jaietan zezenari irtetea, zezen enbolatuekin jolas egitea. Munduko jairik onenak Lasturkoak ziren guretzat. Oholtza, jendea egoteko lekua eta xehetasun txikienen ardurak geure artean banatuta jarduten genuen lanean, jaiak hasi eta amaitu arte: autoak aparkatzen lagundu, sarrerak kobratu, parte-hartzaileei ordaindu… Dantza taldean aurrez saiatu eta dantza egin ere bai jaietan, aurreskua-eta. Urteko jaiak baliatuz omenaldi zenbait ere egin genituen, Sakabi soinujoleari, Uztapideri…".\n"25. artikulua 2) Zigor askatasun-gabetzaileek eta segurtasun neurriek berreztea eta gizartean birsartzea dute helburu, eta ezin daitezke lan bortxatuak izan. Norbaiti espetxealdi-zigorra ezarri bazaio eta hori betetzen ari bada, kapitulu honetako oinarrizko eskubideak izango ditu; ez, ordea, beren beregi mugatuta dituenak, kondena-epaiaren edukia, zigorraren esangura eta espetxe-legea kontuan hartuta. Edonola ere, espetxeratuak lan ordaindua izateko eskubidea du, eta Gizarte Segurantzaren onurak izango ditu, bai eta kultura lortzeko eta bere nortasuna oso-osorik garatzeko eskubideak ere". Bisita amaitu eta Espainiako Barne Ministerioak kartzela korridorean jarria duen testua irakurri dugu. 1978ko Espainiako Konstituzioaren artikulutik ari da. "Berreztea", "gizartean birsartzea", "oinarrizko eskubideak", "kultura lortzeko eta bere nortasuna oso-osorik garatzeko eskubideak"… Eskubideak, presoarenak…\nJokin Urain ez da egundo futbolzalea izan. Aldiz, kartzelan, horixe dute lehenengo jostailua: baloia. Hargatik kontatzen du bere erara munduaren hasiera:\n–Jainkoak gizakia egin zuen… eta baloia eman zion –Jokinek.\n–Baloia eman zion, baina ordenagailurik ez –erantzun diogu, lanabesa erabiltzeko duen debekua gogora ekartzen dugula. Eskubideak, presoarenak (bis eta berriz).\nLau liburu ditu idatziak eta mailarik onena iritsi du Errotarria lanean. Presoa, kartzela, funtzionarioak, poliziak, politikariak, senideak, hilak eta biziak, umore mina, ironia… espetxeetako wikipedia du irakurleak Jokin Urainen obra.\nIrakurtzeko asko duen liburua da Errotarria. Jo, adibidez, Dueñasko txolarrea atal barnekora. Jo, Edurne Sanchezen gutun lazgarria irakurtzera. Jo, Daktilografoak tartera. Jo, esaterako, Ezinlandiara: "Txiste moduan kontatu izan da nonbaiten: araketa batean kefirra kendu egin zioten preso bati, ‘konpainiako animaliarik ezin zuelako eduki ziegan’". Jo Gaztanbera epikora… Antologia bateko testu pila handia aukeran. Liburua bera, osorik, antologikoa.


Sarrerak agortuta Zamalzain ikusteko — dantzan.eus\nHemen zaude: Hasiera › Albisteak › Sarrerak agortuta Zamalzain ikusteko\nSarrerak agortuta Zamalzain ikusteko\nLarunbatean Maulen aurkeztuko den "Zamalzain" ikuskizunerako sarrera guztiak agortuta daude dagoeneko Euskaldunon Egunkarian argitaratu denaren arabera. Pier Paul Berzaitzek idatzitako komedia musikala urriak 26, larunbat arratsaldean, aurkeztuko da Mauleko Jai Alai-ean, eta igandean izango du bigarren emanaldia.\nHala ere Donibane Lohizunen, Donapaleun, Zaragozan aurreikusten dira emanaldi gehiago. 60 zuberotar eta aragoitar dantzari eta musikari eta Zuberoako 14 kantarik parte hartzen dute ikuskizunean. Zuberoako dantzetan oinarritutako koreografia berriak, kantu ezagunak eta berriak, eta Aragoiko dantza eta jota kantuak biltzen dira musikal honetan.\nMauleko jaietan Zuberoako zamaltzain dantzari bat eta Aragoiko neska dantzari baten artean gertatzen den maitasun istorioa da ikuskizunaren ardatza.\nKantariak honakoak: Mixel Arotze, Pier-Paul Berzaitz, Pantxoa Cousteau, Pierrot Estekahandi, Joël Huc, Filipe Othaburu, Arño Uhalte, Claudine Arhantzet, Isabelle eta Pascale Elixondoborde, Maialen Estekahandi, Beatrice Eiheramendi, Isabelle Jauri eta Delphine Urrutiager.


Edesa-Geyserren bideragarritasunak Mondragon Taldearen zain jarraitzen du - Debagoiena - Goiena.eus\nJon Berezibar 2014-02-10 11:20\nLangile-bazkideek enkargatu zuten bideragarritasun planak ezinbestekoa du korporazioaren inplikazioa. Erantzuna gaurko eskatzen bazitzaion ere, Mondragoneko Batzorde Kudeatzaileak "egoera aztertzen" jarraitzen duela dio eta erabakia datozen egunetan jakinaraziko dutela.\nEgoera "aztertzen" dihardutela diote Mondragon Taldetik eta erantzuna datozen egunetan jakinaraziko dutela. Bergara eta Basauriko lantegien jarraipena bilatuz, langile-bazkideek kanpoko enpresa bati eskatutako bideragarritasun planean korporazioari erantzuteko epea gaur amaitzen bazitzaion ere, Batzorde Kudeatzaileak geroratu egin du erantzuna.\nHala, bideragarritasun planaren finantziaziorako ezinbestekoa da Mondragonen inplikazioa eta, hedabideetan agertu denez, hiru milioi euro eskatzen zaizkio korporazioari Edesa-Geyser planarentzako. Langile-bazkideen plan horrek Mondragon Taldeari inplikazioa eta 3 milioi euroko finantziazioa eskatzen dizkio.\nEdesako langileen ordezkari Joseba Lopategirekin harremanetan jarrita, adierazi du denbora oso garrantzitsua dela, eta Mondragon taldean ere badakitela gero eta denbora gehiago pasatu, gero eta zailagoa dela bideragarritasun plana aurrera eramatea. Lopategik gaineratu du ikusiko dutela zer egingo duten Korporazioak ez badu gaurko erantzunik ematen eta esan du baita ere Basauriko lantegiko itxialdiarekin jarraituko dutela. Gaineratu du era berean, erabakia atzeratzen bada ere, plana onartuz gero, berau martxan jartzeko prest daudela.


Historia (Dantza) – ITXAS ARGIA\nHome Historia (Dantza)\n1964.urtean, Getxo izeneko udalerri bizkaitarraren Andra Mari auzoan dagoen Itxas Argia Elkarte Kulturalaren zenbait kideek, elkartearen barne izango zitekeen dantza taldearen eraketa erabaki zuten.\nBere lehendabiziko ekitaldi publikoa, 1965.urtean izan zen, elkarteak antolatzen duen Nazioarteko Paella lehiaketaren programaren barnean izan zen.\nEuskal Dantzarien Biltzarraren kide da, erakunde hau sortu zenetik, bere asmo nagusia Euskal folklorearen berreskuratzea, bateratzea eta zabaltzea delarik. Honi esker, handitu eta taldearen errepertorioa ( berrogeita hamar dantzatik gorakoa) , honek euskal dantzaren oso ikustaldi iradokorra izateko aukera ematen digu.\nTaldeak, momentu honetan, ehun dantzaritik gora du, bost urtetatik berrogeita hamar urte edo gehiago berauek.\nGetxok, Andra Mari elizaren inguruan izan zuen bere lehen biztanle nukleoa XII. mendean. Bertako biztanleek artzaintzan, nekazaritzan eta arrantzan ziharduten. Andra Mari auzoa nekazari auzoa da. Getxok duen portu txikiaren gaineko aldean, arrantzaleen etxeak eraiki ziren bazter ikusgarri bat sortuz, gaur egun bere aspaldiko itsas izaera gordetzen duen portua.\nUrtean zeharreko dantzaldi gehienak bilkura sozial eta inguruko herrietako jaietan izaten ditu Itxas Argia dantza taldeak. Urteen joan-etorrian, Bilboko Euskalduna bezalako antzokietan egin ditu erakustaldiak, baita Getxon, Armintza, Sopela eta Bilboko jaietan ere, beste leku batzuen artean.\nHonetaz gain, Itxas Argiak Getxoko Nazioarteko Herrien Jaialdia antolatzen du urtero. San Isidro jaiak aitzakia hartuta antolatzen da eta Getxoko Andra Mari auzoan izaten da maiatzaren 15 inguruan. Taldeak berak hartzen du parte eta kanpoko talde bat gonbidatzen du. 1993an hasi zuen bere ibilbidea jaialdi honek eta ordutik ondoko herrietatik etorri zaizkigu: Bretainia, Grezia, Polonia, Portugal, Ingalaterra, Galizia, Katalunia, Asturias, Errioxa, Lituania, Italia eta Toledotik.\nItxas argiak ere jaso du gonbiterik atzerrira joateko eta dantza jaialdi ezberdinetan parte hartzeko: Platja d´Aro, Bartzelona, Asturias, Errioxa, Grezia, Portugal, Lituania, Italia, Inglaterra, Belgika, Holanda, Bretainia eta Uruguay.


iraila 2015 – Irunero\n2015(e)ko irailak 30 No Responses\nTxingudi Ikastolan eta Pio Baroja Institutuan ibili ondoren, Telekomunikazio Ingeniaritzako Gradua ikasi zuen Xabier Zubizarretak. Donostian aritu zen, Nafarroako Unibertsitateko Tecnun Ingeniaritza Eskolan. Gradu Amaierako Lana egiteko, Alemaniarako bidea hartu zuen. Urte bete eman du Nurenbergen, Bavarian. Orain, atsedena hartzen...\nAzken urteotan, asko izan dira nazioarteko slalom lehiaketetan maila handia eman duten gipuzkoarrak. Horien artean, irundarrak ere badaude. Ander Elosegik eta Joan Crespok denbora daramate horretan. Baina gazteak ere indartsu datoz. Deigarria da Olazabal anai-...\nTxingudi Ikastolan eta Pio Baroja Institutuan ibili ondoren, Telekomunikazio Ingeniaritzako Gradua ikasi zuen Xabier Zubizarretak. Donostian aritu zen, Nafarroako Unibertsitateko Tecnun Ingeniaritza Eskolan. Gradu Amaierako Lana egiteko, Alemaniarako bidea har...\n2015(e)ko irailak 23 No Responses\nLangabezian geratzea ezbeharra da. Nekez utzi dezake ondorio positiborik. Egoera horretan dauden irundarrei abantailaren bat emate aldera, Lannahi programa antolatu dute Irungo Udalak, udal euskaltegiak, Bidasoa Bizirik erakunde publikoak eta Lanbide Euskal En...\n2015(e)ko irailak 22 No Responses\nHasi da 2015-2016 ikasturtea Irungo haurrentzat. Batzuek gogoz hartuko zuten, uda luzearen ondoren lagunak ikusteko aukera izan dutelako. Beste batzuk urduri iritsiko ziren, irakasle edo ikasgela berria izango baitituzte aurten. Momentu zaila da askorentzat, g...\n2015(e)ko irailak 17 No Responses\nBati baino gehiagori galdetuko zioten egunotan Ficoba non dagoen. Erakustazokara hurbilduz gero, laster ulertuko zuen arrazoia. Estatu osotik eta inguruko herrialdeetatik iritsitako jende andana erakarri du Ficobak irailaren 11tik 13ra, Expogrow azokaren lauga...\n2015(e)ko irailak 16 No Responses\nGero eta gehiago dira herri lasterketak Irunen eta inguruko herrietan. Laburrak, luzeak, lauak, maldatsuak, goizez egiten direnak, eta arratsaldekoak. Horregatik, zaila da jada lasterketen munduan proposamen berritzailea egitea. Gauez korrika aritzeak, baina, ...\n2015(e)ko irailak 14 No Responses\nHomonimoa da Pecozza United taldearen lehen diskoa. Ez du esan nahi izen bereko lana denik. Horixe da Irungo hirukoteak jarri dion izenburua. “Txiste gisa baino, tranpa moduan pentsatu genuen. Eta bai, kazetariren bati ziria sartu diogu”, adierazi du Xabi ...\n2015(e)ko irailak 10 No Responses\n2014ko irailaren lehenean hartu zuen Leire Zubiturrek Txingudiko Zerbitzuak enpresa publikoko gerente kargua. Miguel Ángel Muñagorri ordezkatu zuen, 26 urteren ondoren erretiroa hartu baitzuen. Hernanin jaiotako ingeniaria da Zubitur. Lehenago, azpiegitura h...\n2015(e)ko irailak 7 No Responses\nLehen sosak lortzeko hasi zen Alejandro López irundarra saskibaloi partidetan epaile lana egiten. Gustatu zitzaiola esan daiteke, bederatzi urte egin baititu kantxetan. Mailaz-maila igotzen joatea lortu du, eta aurten azpimarratzeko moduko jauzia egin du. Hog...


Himnoa – BETI GAZTE\n1948. urtean Bidasoako Txapelketa ospatu zen. Zazpi taldek jokatu zuten txapelketa hau, Nafarroatik lau eta hiru gipuzkotatik: Lekarozko Eskolako Taldea, Elizondo, Berako “Gure Txokoa”, Irungo hiru talde eta Beti Gazte.\nTxapelketa irabazteko, azken partiduan Gure Txokoari gailendu behar zitzaion. Kristo-Enean jokatutako partiduan 1 eta 0 irabazi zuten lesakarrek eta sari preziatua bereganatu zuten. Garaipenaren gola Victoriano Mazizior “Beltza”k sartu zuen. Hau izan zen Bidasoako Txapelketa irabazi zuen taldea:\nOrdoki, N. Fagoaga, . Telletxea, P. Olaetxea, J. Telletxea, M. Behobide, I. Igarzabal, J.Zubigarai,\nFeliciano Beobide, musikari lesakarrak, txapelketa irabazten zuen taldearentzako “ALIRON” bat konposatu zuen eta doinu horren jabe ere egin zen Beti Gazte. Handik antzinera doinu hau “Beti Gazteren Himno” bihurtu zen.


Zinegabonak zinema eta tailer gehiagorekin itzuliko da abenduaren 26tik 31ra bitartean\nEguberri hauetan, gozatu zinema euskaraz ikusten eta egiten 1 €-ren truke. Edizio honetan, gozatu 6 zinema-aretotan 11 filmez, 13 saioz eta 2 tailerrez.\nZinegabonak programa indartuta iritsiko da Eguberri hauetan EZAErekin eta EITBrekin elkarlanean. Zinema Euskaraz programak hautatutako filmak zein edizio honetan proposatutako gazteentzako tailerrak (animazioa eta bikoizketa) areto hauetan ikusi ahal izango dira: Multibox – Eitb eta Golem Alhondiga, Donostiako Príncipe zinemak, Iruñeko Golem Baiona, Laudioko Laudio Top Cinema eta Urrruñeko Itsas-Mendi zinema.11 film ikusteko 6 areto eta zenbait tailer.\nAsteartean, abenduaren 26an, Multibox-EITB aretoan abiaraziko dute zinemako eta aisialdiko astea animazio-tailerrarekin. Bertan, stop-motion teknikak eskaintzen dituen aukerak aztertuko ditugu. Egun horretatik aurrera, eta aste osoan, 11:30ean programaz gozatzeko aukera izango da aipatutako zinemetan 1 €-ren truke. Bestalde, familian ondo pasatzeko bikoizketa-tailerra ere eskainiko dute. Bi tailer (animazioa eta bikoizketa) horietan, parte-hartzaileek ikus-entzunezkoen sektorean egunero erabiltzen diren teknika eta trikimailuak ikasteko aukera paregabea izango dute. Jardunaldi horiek arrakasta handia izan dute Durangoko Azokako azken edizioan.\nProgramazioa familiako kide guztiek egun eder hauetan aisialdiaz euskaraz gozatu ahal izateko diseinatu da:Albert (Danimarka), Ballerina (Frantzia), Batman Lego (AEB), Laban, mamu txikia (Suedia), Nur eta herensugearen tenplua (Euskal Herria), Orm elurretako erresuman (Errusia), Ozzy (Espainia), Pan (AEB), Teresa eta galtzagorri (Euskal Herria), 7. Ipotxa (Alemania)etaZikoinak (AEB).


Igor Elortzaren laugarrena - bizkaie.biz\nBertsotan III. urtea // 89. zenbakia\nIgor Elortzaren laugarrena\nAtzo kantautako bertso batzuk gogoratuko doguz. Zortziko nagusian Elortzak eta Estiballesek batera kantau eben. Bilbotarrak dira biak, Igor oso gustura dago Bilbok azkenaldian hartu dauan etxura aldaketeagaz eta Arkaitzek gurago dau lehengo Bilbo.\nErreka buelta lehenik barriztu\nzure jarrera ulertzea da\nniretzako Arkaitz gatxen\ngustokoa dot zelan dabilen\ngure hiria aldatzen\noin zapatilak zikindu barik\nurten leike paseatzen.\nLehen zapatilak zikintzeko zen\nbidean txakur korotza\nta Euskalduna edo Guggenheim,\nez al du ematen lotsa?\nUrte birik behin entzuten baita\neuskaldun baten ahotsa\nazala polit jarri diote\nbaina hil zaio bihotza.\nZure ustean bihotzik barik\ngure hiria dago grabe\nnire ustean hau da etorkizun\nbateko hiriko zutabe\nGuggenheim eta Euskaldunagaz\ngara europeoen pare\neta zulako nostalgikoentzat\ntranbia be jarri dabe.\nBai jarri dabe metro polit bat\neta tranbia ederrik\nbaina ez dago garai bateko\namets edo zubi zaharrik\ntriste nago bai baina ez dut gaur\nhemen egingo negarrik\ndenontzat Bilbo nahi dugu ta ez\nAberatsentzat ei da Bilbo hau\nhori bai berba ustela\nez dozu maite Azkuna haundiak\nipini daben nibela\nedozer egin ta esango dozu\ndana txarto dagoela\nbizarrean be igartzen jatzu\nAbertzale ta ezkertiarra\nneure bizitza guztian\nizan nahiz eta arriskutsua\nal dugu hori agian\nbarneko aldaketa bat dauka\ngaur gure Bilbok premian\ngero ta jende gehiago dago\nbizitzen zubi azpian.\nBakarreko lanean bertso bi botateko gai hau imini eutson Bernar Mandaluniz gai-jartzaileak Elortzari: “Egunokaz bete dira ehun urte Telesforo Monzon abertzale ezaguna jaio zala”. Manu Chaoren doinuaren aldaera ezaguna erabili eban barriro Igorrek:\nAristokrata jaio zan baina\nizan zan gizon noblea\ngerra garaiko ministroetan\nbesteak baino hobea\nkontzientzi ta adorea\nta batez be ohorea\ngerra ostean lotu ebazan\nhego ta iparraldea\neta zein dogun bidea\nhemengo inork jakin nahi badau\nbera da adibidea.\nGerra ostean abertzaleen\nartean hamaika kaos\ngaur egunean pentsatzen jarri\nta geu be antzera gagoz\nni bertsotan nabil ahoz\nbaina alperrik doaz puntuak\nigaroz eta igaroz\nbat hor egon leike ados\nbestea aurpegi arraroz\nTelesfororen berbak hor dagoz\nnireak soberan dagoz.\nAzken buruz burukoan, hurrengo kartzelako gaiari kantau eutsien bi bertsolariek: “Azkenaldian gure herrian izan diran gertakizunek esperantzarako bidea zabaldu dabela esan geinke. Bideratuko ete dogu oraingo honetan?”. Unai Iturriagak habanera doinuan botatako hiru bertsoetatik bigarrena hemen, saioko bertsorik borobilena:\nGure arazoak deuko\nerrorea oso sakona\ntxistea egin leike baina\ngurea ez da ez broma\nzenbat biderrez jo dogun\njakin arren zuzen horma\nzenbat bider ahaztu dogun\noin sukalde ordua da\nja hartu dogu aroma\nzerbait egin dagiela\nta izan daitela ona\ntortilla bada be euko dau\nmereziko dauan sona\nbaina danon arraultzekaz\nta izan daitela danona.\nTxapeldunaren agurragaz amaitu daigun. Berea izan zan Euskaldunako azken berbea eta halan izango da atal honetan be. Zorionak Igor!\nDoinua: 'Haizea dator ifarraldetik'\nZer dala eta igon ete da\nBizkaian bertso nibela?\nZein joan izan da, zein joaten da\nZeinek atontzen deuskuz saioak\nkomeni jakun bezela?\nTxapelketan be nok ipini dauz\noholtza eta kartela?\nZein, Txiplas, Peru edo Txapina\nbaino hobea kartzela?\nNortzuk zarie zale fijoen\nbadakit izan leikela,\nbaina gaur kendu egin behar dot\nzuen aurrean txapela.\nJon Lopategiren markea bardindu eban atzo Igor Elortzak Bilboko Euskalduna Jauregian, Bizkaiko Txapelketea laugarren biderrez irabazita. Bertsozalez goraino betetako areto nagusian, Bizkaiko bertsolaritzearen egun handia ospatu zan. Saio dotorea baina distira larregi bako lehenengo atalaren ostean, Igor Elortza eta Unai Iturriaga pasau ziran buruz buruko azken atalera. Arean gora egin eban saioak bi durangarren arteko lehia daborduko klasikoagaz, eta azkenean Igor Elortzak jantzi eban txapela. Epaileek emondako puntuak honeek izan ziran:\nIgor Elortza: 853\nUnai Iturriaga:\t835\nArkaitz Estiballes:\t437,5\nFredi Paia:\t437,5\nIgor Muniategi:\t430\nIratxe Ibarra:\t429\nXabi Paia:\t420,5\nEtxahun Lekue:\t401,5\nElortza hasikeratik nabarmendu zan eta saio guztiak txukun baino txukunago beteta, aldea batzen hasi zan, ganerakoen gorabeherak lagun. Unaik buruz burukoan Igorrek baino lan hobea egin eban, baina ezin izan eutson aurretik ekarren desabantailari aurre egin. Hurrengo postuetan parekotasun dezentekoa. Arkaitz dotore, eta bakarreko bigarren bertsoan egindako potoagaitik ez balitz, bigarren postutik oso gertu ibiliko zan. Fredik, Muniategik eta Iratxe Ibarrak saio polita osotu eben, aurrekoen antzean distira askorik barik baina. Xabi Paiak eta Etxahun Lekuek espero baino gitxiago emon eben, baina finala finala da, eta bertsotan ez da erraza beti asmetea. Zortzi bertsolariek merezidu dabez zorionak, finaleraino heldu eta 2.200 bertsozale gozarazoteko egindako ahaleginagaitik.\nIgor Elortza, 2004ko Bizkaiko Bertsolari Txapelketako irabazlea. Atzean, Xabier Paia (Argazkia: Niko Moreno)